cyanic-selkie/wikianc huggingface dataset:
ತಾರಕನಾಥ್ ದಾಸ್
ಉತ್ತರ ಅಮೇರಿಕಾದಲ್ಲಿ ಜೀವನ
"ಇದೊಂದು ಉನ್ನತ ಮಟ್ಟದ ಇಂಜಿನಿಯರಿಂಗ್ ಹಾಗು ಮಿಲಿಟರಿ ಶಿಕ್ಷಣ ಪ್ರತಿಷ್ಠಾನದ ಸಂಸ್ಥೆಯಾಗಿತ್ತು. ಅವರು ವರ್ಮೊಂಟ್ ನ್ಯಾಷನಲ್ ಗಾರ್ಡ್ ನಲ್ಲಿ... ಸೈನ್ಯಕ್ಕೆ ಸೇರಲೂ ಸಹ ಅರ್ಜಿ ಸಲ್ಲಿಸುತ್ತಾರೆ. (…)" ಎಲ್ಲ ಜನಾಂಗೀಯ ಮೂಲದ ವಿದ್ಯಾರ್ಥಿಗಳ ನಡುವೆ ಜನಪ್ರಿಯತೆ ಹೊಂದಿದ್ದರೂ ಸಹ, ಅವರ ಬ್ರಿಟಿಷ್ ವಿರೋಧಿ ಚಟುವಟಿಕೆಗಳ(ಉದಾಹರಣೆಗೆ ಫ್ರೀ ಹಿಂದೂಸ್ತಾನ್ ನ ಸಂಪಾದಕೀಯತ್ವ) ಕಾರಣದಿಂದಾಗಿ ಸಂಸ್ಥೆಯಿಂದ ಹೊರಹಾಕಲ್ಪಡುತ್ತಾರೆ. ನಂತರ 1909ರ ಕೊನೆಯಲ್ಲಿ, ಅವರು ಸಿಯಾಟಲ್ ಗೆ ಹಿಂದಿರುಗುತ್ತಾರೆ.
ಘದ್ದರ್ ಪಕ್ಷದ ಸ್ಥಾಪನೆ
ಫ್ರೀ ಹಿಂದೂಸ್ತಾನ್ ನ 1909ರ ಸೆಪ್ಟೆಂಬರ್-ಅಕ್ಟೋಬರ್ ಸಂಚಿಕೆಯಲ್ಲಿ "ಸಿಖ್ ರಿಗೆ ನೇರವಾದ ಮನವಿಯೊಂದು" ಪ್ರಕಟವಾಗುತ್ತದೆ, ಇದು ಸ್ವದೇಶ್ ಸೇವಕ್  ನಲ್ಲೂ ಸಹ ಮರುಪ್ರಕಟಣೆಯಾಗುತ್ತದೆ; ಈ ಲೇಖನವು ಹೀಗೆ ಕೊನೆಗೊಳ್ಳುತ್ತದೆ : "ಸ್ವತಂತ್ರ ರಾಷ್ಟ್ರಗಳ ಮುಕ್ತ ಜನರು ಹಾಗು ಸಂಸ್ಥೆಗಳೊಂದಿಗೆ ಸಂಪರ್ಕಕ್ಕೆ ಬಂದು, ಉತ್ತರ ಅಮೆರಿಕ ಖಂಡದಲ್ಲಿ ಕಾರ್ಮಿಕರಾಗಿ ದುಡಿಯುತ್ತಿರುವ ಕೆಲವು ಸಿಖ್ ರು, ಸ್ವಾತಂತ್ರ್ಯದ ಕಲ್ಪನೆಯನ್ನು ಸಮೀಕರಿಸಿರುವುದರ ಜೊತೆಗೆ ಗುಲಾಮಿತನದ ಇನ್ನೊಂದು ಮುಖವನ್ನು ತುಳಿದುಹಾಕಿದ್ದಾರೆ..." ಮಾರ್ಚ್ 1912ರಲ್ಲಿ ದಿ ಪಂಜಾಬಿ ಯಲ್ಲಿ ಪ್ರಕಟವಾದ ಒಂದು ಪತ್ರವು, ಕ್ರಾಂತಿಕಾರಿ ಮನೋಭಾವವನ್ನು ಹುಟ್ಟುಹಾಕುವ ನಿಟ್ಟಿನಲ್ಲಿ ಸಮುದಾಯದ ಮುಖಂಡರು ಮುಂದೆ ಬಂದು ಆ ಪ್ರದೇಶದಲ್ಲಿರುವ ಭಾರತೀಯರನ್ನು ಸಂಘಟಿಸಲು ನೆರವಾಗಬೇಕೆಂದು ಕೋರಿತು.  'ಮೊದಲಿಗೆ ಅವರು ಕುಮಾರ್ ರನ್ನು ಆಹ್ವಾನಿಸಲು ಹಾಗು ನಂತರದಲ್ಲಿ ಸರ್ದಾರ್ ಅಜಿತ್ ಸಿಂಗ್ ಬಗೆಗೆ ಚರ್ಚೆ ಮಾಡಿದರು. ಆದರೆ ತಾರಕ್ ಅದೇ ವೇಳೆಗೆ ಆಗಮಿಸಿ, ಆರ್ಯನ್ ಕ್ರಾಂತಿಕಾರಿ ಲಾಲಾ ಹರ್ದಯಾಳ್ ರನ್ನು ಆಹ್ವಾನಿಸಲು ಸೂಚಿಸಿದರು. ತಾರಕ್, ಇವರನ್ನು ಸ್ಟ್ಯಾನ್ಫೋರ್ಡ್ ವಿಶ್ವವಿದ್ಯಾಲಯದಲ್ಲಿ ಭೇಟಿ ಮಾಡಿದ್ದರು. ಹರ್ದಯಾಳ್ ಅವರೊಂದಿಗೆ ಕೆಲಸ ಮಾಡಲು ಒಪ್ಪುವುದರ ಜೊತೆಗೆ ಪೆಸಿಫಿಕ್ ಸಾಗರ ಹಿಂದಿ ಅಸೋಸಿಯೇಶನ್ ನನ್ನು ಸ್ಥಾಪಿಸುತ್ತಾರೆ.
ಇದು ಘದರ್ ಪಕ್ಷದ ಸ್ಥಾಪನೆಗೆ ಮೊದಲ ಹೆಜ್ಜೆಯಾಯಿತು. "ಹಲವು ನಾಯಕರುಗಳು ಇತರ ಪಕ್ಷಗಳು ಹಾಗು ಭಾರತದ ಬೇರೆ ಬೇರೆ ಪ್ರಾಂತಗಳಿಗೆ ಸೇರಿದವರಾಗಿದ್ದರು. ಹರ್ದಯಾಳ್, ರಾಸ್ ಬಿಹಾರಿ ಬೋಸ್, ಬರ್ಕತುಲ್ಲ, ಸೇಟ್ ಹುಸೈನ್ ರಹಿಮ್, ತಾರಕ್ ನಾಥ್ ದಾಸ್ ಹಾಗು ವಿಷ್ಣು ಗಣೇಶ ಪಿಂಗಳೆ...ಘದರ್ ಪಕ್ಷವು 1857ರ ದಂಗೆಯ ನಂತರ ಸ್ವಾತಂತ್ರ್ಯಕ್ಕಾಗಿ ಹುಟ್ಟಿಕೊಂಡ ಮೊದಲ ವ್ಯವಸ್ಥಿತ ತೀವ್ರವಾದಿ ಪ್ರತಿಭಟನೆಯಾಗಿತ್ತು.
ನೂರಾರು ಸಂಖ್ಯೆಯಲ್ಲಿ ಜನರು ತಮ್ಮ ಪ್ರಾಣವನ್ನು ಪಣಕ್ಕಿಟ್ಟಿದ್ದರೆಂದು" ಖುಷ್ವಂತ್ ಸಿಂಗ್ ಬರೆಯುತ್ತಾರೆ. '
ಬರ್ಲಿನ್ ನಿಂದ ಕಾಬೂಲ್ ನವರೆಗೆ
ಬರ್ಕ್ಲಿಯ ಕ್ಯಾಲಿಫೋರ್ನಿಯಾ ವಿಶ್ವವಿದ್ಯಾಲಯದಲ್ಲಿ ಸಂಶೋಧನಾ ವಿದ್ಯಾರ್ಥಿಯಾಗಿ 1914ರಲ್ಲಿ ದಾಖಲಾಗುತ್ತಾರೆ. ತಾರಕ್ ಎಂ.ಎ. ಪರೀಕ್ಷೆಯಲ್ಲಿ ತೇರ್ಗಡೆಯಾಗುತ್ತಾರೆ. ನಂತರ ಅಂತರರಾಷ್ಟ್ರೀಯ ಸಂಬಂಧ ಹಾಗು ಅಂತಾರಾಷ್ಟ್ರೀಯ ಕಾನೂನು ವಿಷಯಗಳ ಮೇಲೆ, ತಮ್ಮ PhD ಪ್ರೌಢ ಪ್ರಬಂಧ ಮಂಡನೆಗೆ ಮುಂದಾಗುತ್ತಾರೆ.ಆ ವಿಶ್ವವಿದ್ಯಾಲಯದಲ್ಲೇ ಬೋಧನಾ ಸಿಬ್ಬಂದಿಯಾಗಿ ಕೆಲಸ ಮಾಡುತ್ತಾರೆ.
ಅವರು ನಂತರ ರಾಜ್ಯಶಾಸ್ತ್ರದಲ್ಲಿ ವಾಶಿಂಗ್ಟನ್ ವಿಶ್ವವಿದ್ಯಾಲಯದಿಂದ PhD ಪದವಿ ಪಡೆದರು. ತಾವು ಮಾಡುವ ಕೆಲಸಗಳಿಗೆ ಹೆಚ್ಚಿನ ಕ್ರಿಯಾ ಸ್ವಾತಂತ್ರ್ಯ ಪಡೆಯುವ ಉದ್ದೇಶದಿಂದ, ಅದೇ ವರ್ಷ ಅವರು ಅಮೆರಿಕನ್ ಪೌರತ್ವವನ್ನೂ ಸಹ ಪಡೆದರು. ಪ್ರಾಧ್ಯಾಪಕರುಗಳಾದ ರಾಬರ್ಟ್ ಮೊರ್ಸ್ಸ್ ಲೋವೆಟ್ಟ್, ಉಫಂ ಪೋಪ್, UC ಬರ್ಕ್ಲಿಯಲ್ಲಿದ್ದ ಆರ್ಥರ್ ರೈಡರ್ ಹಾಗು ಡೇವಿಡ್ ಸ್ಟಾರ್ ಜೋರ್ಡನ್ ಹಾಗು ಪಾಲೋ ಆಲ್ಟೊದ ಸ್ಟೂಅರ್ಟ್(ಇವರು ಸ್ಟ್ಯಾನ್ಫೋರ್ಡ್ ವಿಶ್ವವಿದ್ಯಾಲಯಕ್ಕೆ ಸೇರಿದವರಾಗಿದ್ದರು.) ರೊಂದಿಗೆ ಜೊತೆಗೂಡಿ ತಾರಕ್, ಈಸ್ಟ್ ಇಂಡಿಯಾ ಅಸೋಸಿಯೇಶನ್ ನನ್ನು ಸ್ಥಾಪಿಸಿದರು.
ಇವರನ್ನು ಅಮೆರಿಕನ್ ವಿಶ್ವವಿದ್ಯಾಲಯಗಳ ಪ್ರತಿನಿಧಿಯಾಗಿ ಇಂಟರ್ನ್ಯಾಷನಲ್ ಸ್ಟೂಡೆಂಟ್ಸ್' ಅಸೋಸಿಯೇಶನ್ ಗೆ ಆಹ್ವಾನಿಸಲಾಯಿತು. ಅವರಿಗೆ ಇಂಡೋ-ಜರ್ಮನ್ ಯೋಜನೆಯ ಬಗ್ಗೆ ಈಗಾಗಲೇ ತಿಳಿಸಲಾಗಿತ್ತು. ಅಲ್ಲದೇ ಜನವರಿ 1915ರಲ್ಲಿ ಬರ್ಲಿನ್ ನಲ್ಲಿ ಅವರು ವೀರೇಂದ್ರನಾಥ್ ಚಟ್ಟೋಪಾಧ್ಯಾಯರನ್ನು ಭೇಟಿಯಾಗುತ್ತಾರೆ. ಈ ಸಭೆಯಲ್ಲಿ ಭಾಗವಹಿಸಲು ಬರ್ಲಿನ್ ಗೆ ಬರ್ಕತುಲ್ಲ ಹಾಗು ಹರ್ದಯಾಲ್ ಸಹ ಆಗಮಿಸುತ್ತಾರೆ. ಇವರೆಲ್ಲರೂ ಒಂದೇ ತಂಡವಾಗಿ ರೂಪುಗೊಂಡು ರಾಜ ಮಹೇಂದ್ರ ಪ್ರತಾಪರ ಕಾಬುಲ್ ದಂಡಯಾತ್ರೆಗೆ ಜೊತೆಗೂಡುತ್ತಾರೆ.
ಏಪ್ರಿಲ್ 1916ರಲ್ಲಿ ಕಾಬುಲ್ ನ ಶಿರಾಜ್-ಉಲ್-ಅಖ್ಬರ್, ತಾರಕ್ ರ ಭಾಷಣವನ್ನು ಕಾನ್ಸ್ಟ್ಯಾನ್ಟಿನೋಪಲ್ ನ ದಿನಪತ್ರಿಕೆಯಲ್ಲಿ ಮತ್ತೆ ಪ್ರಕಟಿಸುತ್ತಾರೆ: ಭಾಷಣದಲ್ಲಿ, ಒಟ್ಟೋಮನ್ ಸೇನೆಗೆ ಜರ್ಮನ್ ಅಧಿಕಾರಿಗಳು ನೀಡುತ್ತಿದ್ದ ತರಬೇತಿಯ ಬಗ್ಗೆ ಶ್ಲಾಘಿಸ ಲಾಗಿತ್ತು. ಜೊತೆಗೆ ತುರ್ಕರ ಎದೆಗಾರಿಕೆ ಹಾಗು ಧೈರ್ಯವನ್ನೂ ಮೆಚ್ಚಲಾಗಿತ್ತು. ಜರ್ಮನಿ ಹಾಗು ಆಸ್ಟ್ರಿಯಾ ದೇಶಗಳೇ ಯುದ್ಧ ಘೋಷಿಸಿದ್ದು, ಆದರೆ ಅವರ ಮಿತ್ರರಾಷ್ಟ್ರಗಳಲ್ಲ ಎಂಬುದನ್ನು ಅವರು ಜ್ಞಾಪಿಸುತ್ತಾರೆ.
ಅಲ್ಲದೇ ಈ ಯುದ್ಧಕ್ಕೆ ಕಾರಣವೆಂದರೆ ಮಾನವ ಕುಲದ ಮೇಲೆ ಅವರ ಶತ್ರುಗಳು ನಡೆಸುತ್ತಿದ್ದ ದುಷ್ಕೃತ್ಯಗಳನ್ನು ನಿವಾರಿಸಿ ಭೂಮಿಯನ್ನು ಶುದ್ಧೀಕರಣಗೊಳಿಸುವುದೇ ಆಗಿತ್ತು. ಜೊತೆಗೆ ಭಾರತ, ಈಜಿಪ್ಟ್, ಪರ್ಷಿಯಾ, ಮೊರಾಕ್ಕೋ ಹಾಗು ಆಫ್ರಿಕಾದ ಅದೃಷ್ಟ ಹೀನ ನಾಗರಿಕರನ್ನು ಇಂಗ್ಲಿಷ್, ಫ್ರೆಂಚ್ ಹಾಗು ರಷ್ಯನ್ನರಿಂದ ಪಾರುಮಾಡುವುದೇ ಆಗಿತ್ತು. ಇವರುಗಳು ಬಲವಂತದಿಂದ ಈ ರಾಷ್ಟ್ರಗಳ ಮೇಲೆ ಆಕ್ರಮಣ ಮಾಡಿ, ಇಲ್ಲಿನ ಜನರನ್ನು ತಮ್ಮ ಗುಲಾಮರನ್ನಾಗಿ ಮಾಡಿಕೊಂಡಿದ್ದರು.
ಟರ್ಕಿ, ಕೇವಲ ತನ್ನ ದೇಶ ಕಾಪಾಡಿಕೊಳ್ಳಲು ಮಾತ್ರವಲ್ಲದೇ ಸ್ವಾತಂತ್ರ್ಯ ಗಳಿಸುವ ಸಲುವಾಗಿ ಯುದ್ಧದಲ್ಲಿ ಭಾಗಿಯಾಗಿದೆಯೆಂದು ತಾರಕ್ ಒತ್ತಿ ಹೇಳಿದರು. ಆದರೆ ಇದರ ಜೊತೆಯಲ್ಲಿ 300 ದಶಲಕ್ಷ ಮುಸ್ಲಿಮರಿಗೆ ಹೊಸ ಬದುಕು ನೀಡುವುದು, ಹಾಗು ಭದ್ರತೆಯ ಬುನಾದಿ ಯ ಮೇಲೆ ಆಫ್ಘಾನ್ ರಾಷ್ಟ್ರ ಸ್ಥಾಪಿಸುವುದು ಇದರ ಉದ್ದೇಶವಾಗಿದೆ. ಈ ರಾಷ್ಟ್ರವು, 350 ದಶಲಕ್ಷ ಭಾರತೀಯರು, ಹಿಂದೂಗಳು ಹಾಗು ಮುಸ್ಲಿಮರು ಇಬ್ಬರಿಗೂ ಸಂರಕ್ಷಕ ಹಾಗು ಸಹಾಯಕರಾಗಿ ಇವರಿಬ್ಬರ ನಡುವಿನ ಸಂಬಂಧವನ್ನು ಉತ್ತಮಗೊಳಿಸಬೇಕೆಂಬುದು ಅವರ ಉದ್ದೇಶ ವಾಗಿತ್ತು. (ಪೊಲಿಟಿಕಲ್, ಪುಟ. 304)
ಜುಲೈ 1916ರಲ್ಲಿ ತಾರಕ್ ಕ್ಯಾಲಿಫೋರ್ನಿಯಾಕ್ಕೆ ಹಿಂದಿರುಗುತ್ತಾರೆ. ಇದರ ನಂತರ, ಜಪಾನೀಸ್ ಎಕ್ಸ್ ಪಾನ್ಶನ್ ಅಂಡ್ ಇಟ್ಸ್ ಸಿಗ್ನಿಫಿಕೆನ್ಸ್ ಇನ್ ವರ್ಲ್ಡ್ ಪಾಲಿಟಿಕ್ಸ್ ವಿಷಯದ ಮೇಲೆ ಆಳವಾದ ಅಧ್ಯಯನಕ್ಕಾಗಿ ಜಪಾನ್ ಗೆ ಪ್ರಯಾಣಿಸುತ್ತಾರೆ. ಈ ಅಧ್ಯಯನವು 1917ರಲ್ಲಿ ಈಸ್ ಜಪಾನ್ ಏ ಮೆನಿಸ್ ಟು ಏಷಿಯಾ? ಎಂಬ ಶೀರ್ಷಿಕೆಯಡಿ ಪುಸ್ತಕವಾಗಿ ಪ್ರಕಟಗೊಂಡಿತು. ಈ ಪುಸ್ತಕಕ್ಕೆ ಮುನ್ನುಡಿಯನ್ನು ಚೀನಾದ ಮಾಜಿ ಪ್ರಧಾನಿ ಶಾವೋ-ಐ ಹೊಂಗ್ ತೊಂಗ್ ಬರೆದಿದ್ದಾರೆ.
ರಾಷ್ ಬಿಹಾರಿ ಬೋಸ್ ಹಾಗು ಹೇರಂಬಲಾಲ್ ಗುಪ್ತರೊಂದಿಗೆ ಜೊತೆಗೂಡಿ ಮಾಸ್ಕೋನಲ್ಲಿನ ಒಂದು ಕಾರ್ಯಾಚರಣೆಗೆ ಹೊರಡಲು ಅನುವಾದರು. ಆದರೆ ಅಷ್ಟರಲ್ಲೇ ಕುಪ್ರಸಿದ್ಧ ಹಿಂದೂ ಜರ್ಮನ್ ಪಿತೂರಿ ವಿಚಾರಣೆಗಾಗಿ ಅವರನ್ನು ಹಿಂದಕ್ಕೆ ಕರೆಸಿಕೊಳ್ಳಲಾಗಿತ್ತು. ಸಂಪೂರ್ಣವಾಗಿ ಶ್ವೇತವರ್ಣೀಯರನ್ನು ಒಳಗೊಂಡಿದ್ದ ತೀರ್ಪುಗಾರರ ಮಂಡಲಿಯು ಇವರನ್ನು "ಅತ್ಯಂತ ಅಪಾಯಕಾರಿ ಅಪರಾಧಿಯೆಂದು" ಆರೋಪಿಸಿತು. ಜೊತೆಗೆ ಮಂಡಳಿಯು ಅವರ ಅಮೆರಿಕನ್ ಪೌರತ್ವವನ್ನು ಕಸಿದುಕೊಂಡು ಅವರನ್ನು ಬ್ರಿಟಿಷ್ ಪೊಲೀಸರಿಗೆ ಹಿಡಿದುಕೊಡುವಂತೆ ಸೂಚಿಸಿತು. ಇವರನ್ನು, 30 ಏಪ್ರಿಲ್ 1918ರಲ್ಲಿ,ಲೀವನ್ವರ್ತ್ ಫೆಡರಲ್ ಕಾರಾಗೃಹದಲ್ಲಿ ಇಪ್ಪತ್ತೆರೆಡು ತಿಂಗಳ ಕಾಲ ಬಂಧನದಲ್ಲಿರಿಸಲಾಯಿತು.
ಅಧ್ಯಾಪಕರಾಗಿ ವೃತ್ತಿಜೀವನ
ಕಾರಾಗೃಹದಿಂದ ಬಿಡುಗಡೆಯಾದ ನಂತರ, ತಾರಕ್ ತಮ್ಮ ಬಹಳ ದಿನಗಳ ಗೆಳತಿ ಹಾಗು ಪೋಷಕಿ ಮೇರಿ ಕೀಟಿಂಗೆ ಮೊರ್ಸ್ ರನ್ನು 1924ರಲ್ಲಿ ವಿವಾಹವಾದರು. ಈಕೆ, ನ್ಯಾಷನಲ್ ಅಸೋಸಿಯೇಶನ್ ಫಾರ್ ದಿ ಅಡ್ವಾನ್ಸ್ಮೆಂಟ್ ಆಫ್ ಕಲರ್ಡ್ ಪೀಪಲ್ ಹಾಗು ನ್ಯಾಷನಲ್ ವುಮನ್'ಸ್ ಪಾರ್ಟಿಯ ಸಂಸ್ಥಾಪಕ ಸದಸ್ಯೆಯಾಗಿದ್ದರು. ಈಕೆಯೊಂದಿಗೆ, ತಾರಕ್ ಯುರೋಪ್ ಗೆ ದೀರ್ಘಾವಧಿ ಪ್ರವಾಸ ಕೈಗೊಳ್ಳುತ್ತಾರೆ. ಅವರು ತಮ್ಮ ಚಟುವಟಿಕೆಗಳಿಗೆ ಮ್ಯೂನಿಚ್ ನ್ನು ಪ್ರಮುಖ ಕೇಂದ್ರ ಸ್ಥಳವನ್ನಾಗಿಸಿಕೊಳ್ಳುತ್ತಾರೆ. ಅಲ್ಲಿಯೇ ಇವರು ಇಂಡಿಯಾ ಇನ್ಸ್ಟಿಟ್ಯೂಟ್ ನ್ನು ಸ್ಥಾಪಿಸುತ್ತಾರೆ, ಸಂಸ್ಥೆಯು ಜರ್ಮನಿಯಲ್ಲಿ ಉನ್ನತ ಶಿಕ್ಷಣ ಪಡೆವ ಪ್ರತಿಭಾನ್ವಿತ ಭಾರತೀಯ ವಿದ್ಯಾರ್ಥಿಗಳಿಗೆ ವಿದ್ಯಾರ್ಥಿವೇತನ ನೀಡುತ್ತಿತ್ತು.
ಅವರು ಶ್ರೀ ಅರಬಿಂದೊ ಅವರ ಜೊತೆ ನಿಕಟವಾದ ಸಂಪರ್ಕ ಹೊಂದಿ, ಆಂತರಿಕ ಆಧ್ಯಾತ್ಮಿಕ ಶಿಸ್ತನ್ನು ಪಾಲಿಸಿದರು. ಅಮೆರಿಕನ್ ಸಂಯುಕ್ತ ಸಂಸ್ಥಾನಕ್ಕೆ ಮರಳಿದ ನಂತರ, ತಾರಕ್ ರನ್ನು ಕೊಲಂಬಿಯಾ ವಿಶ್ವವಿದ್ಯಾಲಯದಲ್ಲಿ ರಾಜ್ಯಶಾಸ್ತ್ರ ಪ್ರಾಧ್ಯಾಪಕರಾಗಿ ಹಾಗು ಜಾರ್ಜ್ ಟೌನ್ ವಿಶ್ವವಿದ್ಯಾಲಯದ ವಿದ್ವನ್ಮಂಡಲಿಯ ಸದಸ್ಯರೆಂದು ಜಂಟಿಯಾಗಿ ನೇಮಕ ಮಾಡಲಾಯಿತು. ತಮ್ಮ ಪತ್ನಿಯ ಜೊತೆಗೂಡಿ, ಅವರು 1935ರಲ್ಲಿ ತಾರಕ್ ನಾಥ್ ದಾಸ್ ಪ್ರತಿಷ್ಠಾನ ಆರಂಭಿಸಿದರು. ಇದು ಶೈಕ್ಷಣಿಕ ಚಟುವಟಿಕೆಗಳನ್ನು ಉತ್ತೇಜಿಸುವ ಅಲ್ಲದೇ U.S. ಹಾಗು ಏಷಿಯನ್ ರಾಷ್ಟ್ರಗಳ ನಡುವೆ ಸಾಂಸ್ಕೃತಿಕ ಸಂಬಂಧಗಳನ್ನು ಬೆಳೆಸುವ ಉದ್ದೇಶ ಹೊಂದಿತ್ತು.
ತಾರಕ್ ನಾಥ್ ದಾಸ್ ಪ್ರತಿಷ್ಠಾನ
ಪ್ರಸಕ್ತ, ಈ ಪ್ರತಿಷ್ಠಾನವು, ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲಿ ಅಧ್ಯಯನ ಮಾಡುತ್ತಿರುವ ಭಾರತೀಯ ಪದವಿ ವಿದ್ಯಾರ್ಥಿಗಳಿಗೆ ನೆರವಾಗಲು ಧನಸಹಾಯ ನೀಡುತ್ತದೆ. ಪದವಿ ಶಿಕ್ಷಣ ಮುಗಿಸಿದವರು ಅಥವಾ ಒಂದು ವರ್ಷದ ಪದವಿ ಶಿಕ್ಷಣ ಮುಗಿಸಲಿರುವವರು ಹಾಗು ಪದವಿಗಾಗಿ ಶಿಕ್ಷಣ ಪಡೆಯುತ್ತಿರುವ ವಿದ್ಯಾರ್ಥಿಗಳು ಈ ನೆರವಿಗೆ ಅರ್ಹರಾಗಿರುತ್ತಾರೆ. ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲಿ ತಾರಕ್ ನಾಥ್ ದಾಸ್ ನಿಧಿಯನ್ನು ಸುಮಾರು ಹನ್ನೆರಡು ವಿಶ್ವವಿದ್ಯಾಲಯಗಳಲ್ಲಿ ನೀಡಲಾಗುತ್ತದೆ.
ಕೊಲಂಬಿಯಾ ವಿಶ್ವವಿದ್ಯಾಲಯದಲ್ಲಿ ಮೇರಿ ಕೀಟಿಂಗ್ ದಾಸ್ ನಿಧಿ ಎಂದು ಕರೆಯಲ್ಪಡುವ ಏಕೈಕ ಸಂಸ್ಥೆ ಸಾಕಷ್ಟು ನಿಧಿ ಹೊಂದಿದೆ. ಇದರ ಆದಾಯವನ್ನು ಭಾರತ ಕುರಿತಾದ ಉಪನ್ಯಾಸಗಳಿಗೆ ಹಾಗು ಸಮ್ಮೇಳನಗಳಿಗೆ ಬಳಸಿಕೊಳ್ಳಲಾಗುತ್ತದೆ. ಇತರ ಸಹಯೋಗಿ ವಿಶ್ವವಿದ್ಯಾಲಯಗಳೆಂದರೆ ಪಿಟ್ಟ್ಸ್ ಬರ್ಗ್ ವಿಶ್ವವಿದ್ಯಾಲಯ, ನ್ಯೂಯಾರ್ಕ್ ವಿಶ್ವವಿದ್ಯಾಲಯ, ವಾಶಿಂಗ್ಟನ್ ವಿಶ್ವವಿದ್ಯಾಲಯ, ವರ್ಜೀನಿಯಾ ವಿಶ್ವವಿದ್ಯಾಲಯ, ಹೊವರ್ಡ್ ವಿಶ್ವವಿದ್ಯಾಲಯ, ಯೇಲ್ ವಿಶ್ವವಿದ್ಯಾಲಯ, ಚಿಕಾಗೋ ವಿಶ್ವವಿದ್ಯಾಲಯ, ಮಿಚಿಗನ್ ವಿಶ್ವವಿದ್ಯಾಲಯ, ವಿಸ್ಕಾನ್ಸಿನ್-ಮ್ಯಾಡಿಸನ್ ವಿಶ್ವವಿದ್ಯಾಲಯ, ಅಮೆರಿಕನ್ ವಿಶ್ವವಿದ್ಯಾಲಯ ಹಾಗು ಮನೋವದಲ್ಲಿರುವ ಹವಾಯಿ ವಿಶ್ವವಿದ್ಯಾಲಯ.
ನಂತರದ ಬದುಕು
ಆಗಿನ 1947ರ ಭಾರತ ವಿಭಜನೆಯಿಂದ ತೀವ್ರ ಕಳವಳ ಅನುಭವಿಸಿದವರಲ್ಲಿ ತಾರಕ್ ಸಹ ಒಬ್ಬರು. ಜೊತೆಗೆ ತಮ್ಮ ಕೊನೆಯ ಉಸಿರಿರುವವರೆಗೂ ದಕ್ಷಿಣ ಏಷಿಯಾದ ವಿಭಜನಾ ಪ್ರಕ್ರಿಯೆಯನ್ನು ಉತ್ಕಟವಾಗಿ ವಿರೋಧಿಸಿದರು. ನಲವತ್ತಾರು ಸುದೀರ್ಘ ವರ್ಷಗಳನ್ನು ಬೇರೆ ದೇಶಗಳಲ್ಲಿ ಕಳೆದ ನಂತರ, 1952ರಲ್ಲಿ ವಾಟುಮುಲ್ ಪ್ರತಿಷ್ಠಾನಕ್ಕೆ ಸಂದರ್ಶಕ ಪ್ರಾಧ್ಯಾಪಕರಾಗುವ ಮೂಲಕ ತಮ್ಮ ತಾಯ್ನಾಡಿಗೆ ಮತ್ತೆ ಭೇಟಿ ನೀಡಿದರು.
ಉಲ್ಲೇಖಗಳು
ವರ್ಗ:1884ರಲ್ಲಿ ಜನಿಸಿದವರು ವರ್ಗ:1958ರಲ್ಲಿ ನಿಧನರಾದವರು ವರ್ಗ:ಅನುಶೀಲನ ಸಮಿತಿ ವರ್ಗ:ಹಿಂದೂ-ಜರ್ಮನ್ ಪಿತೂರಿ ವರ್ಗ:ಘದರ್ ಪಕ್ಷ ವರ್ಗ:ಭಾರತೀಯ ಶೈಕ್ಷಣಿಕ ಚಿಂತನಾರೂಪದ ಚರ್ಚೆ ವರ್ಗ:ಭಾರತೀಯ ಶಿಕ್ಷಕರು ವರ್ಗ:ಭಾರತೀಯ ಕ್ರಾಂತಿಕಾರಿಗಳು ವರ್ಗ:ಬೆಂಗಾಲಿ ಜನರು ವರ್ಗ:ಕಲ್ಕತ್ತಾದ ಸ್ಕಾಟಿಷ್‌ ಚರ್ಚ್‌ ಕಾಲೇಜಿನ ಹಳೆಯ ವಿದ್ಯಾರ್ಥಿಗಳು ವರ್ಗ:ಕಲ್ಕತ್ತಾ ವಿಶ್ವವಿದ್ಯಾಲಯದ ಹಳೆ ವಿದ್ಯಾರ್ಥಿಗಳು ವರ್ಗ:ಅಮೆರಿಕ ಸಂಯುಕ್ತ ಸಂಸ್ಥಾನಕ್ಕೆ ವಲಸೆಹೋದ ಭಾರತೀಯರು ವರ್ಗ:ಹಿಂದೂ ಕ್ರಿಯಾವಾದಿಗಳು ವರ್ಗ:ಕೊಲಂಬಿಯಾ ವಿಶ್ವವಿದ್ಯಾಲಯದ ಬೋಧಕವರ್ಗ ವರ್ಗ:ನ್ಯೂಯಾರ್ಕ್ ನ ಕಾಯಿಲೆ-ಸಂಬಂಧಿ ಮರಣಗಳು ವರ್ಗ:ಭಾರತೀಯ ಇತಿಹಾಸದ ಪ್ರಮುಖರು ವರ್ಗ:ಭಾರತೀಯ ಸ್ವಾತಂತ್ರ್ಯ ಚಳುವಳಿ
ಸಾಧಕನ ಹೆಜ್ಜೆಗಳು (ಪುಸ್ತಕ)
ಟಿ. ಆರ್. ಅನಂತರಾಮುರವರು ಬರೆದ ಸಾಧಕನ ಹೆಜ್ಜೆಗಳು ಭಾರತರತ್ನ ಸರ್ ಎಂ. ವಿಶ್ವೇಶ್ವರಯ್ಯ ಅವರ ಬದುಕು - ಸಾಧನೆ ಜೀವನ ಚರಿತ್ರೆ
ಸರ್ ಎಂ. ವಿ. ಎಂದೊಡನೆ ನೂರೆಂಟು ಚಿತ್ರಗಳು ಥಟ್ಟೆಂದು ಕಣ್ದಮುಂದೆ ನಿಲ್ಲುತ್ತವೆ. ಅಸಾಧಾರಣ ಎಂಜಿನಿಯರ್, ಅನನ್ಯ ರಾಷ್ಟ್ರಪ್ರೇಮ, ಕರ್ತವ್ಯನಿಷ್ಠ ಅಧಿಕಾರಿ, ದಕ್ಷ ಆಡಳಿಗಾರ, ಭವ್ಯ ಭಾರತ ನಿರ್ಮಾಣದ ಕನಸುಗಾರ. 'ಕೈಗಾರಿಕೆ ಇಲ್ಲವೇ ಸರ್ವನಾಶ' ಎಂದು ಎಚ್ಚರಿಸಿದ ರಾಷ್ಟ್ರಚಿಂತಕ. ಜ್ಞಾನದಾಸ್ಯವನ್ನು ಧಿಕ್ಕರಿಸಿದ ಧೀಮಂತ. ಆತ್ಮಾಭಿಮಾನವನ್ನು ಬಲಿಗೊಡದ ಆದರೆ ಅಹಂಕಾರಕ್ಕೆಡೆಗೊಡದ ಛಲವಾದಿ.
ವಿಶ್ವೇಶ್ವರಯ್ಯನವರ ಬದುಕು, ಸಾಧನೆಯನ್ನು ಕಂಡ, ಕೇಳದ, ಓದಿದ ಯಾರೊಬ್ಬರಿಗೂ ಅವರ ಸದಾ ಸ್ಪೂರ್ತಿಯ ನೆಲೆ, ದೇಶ, ಕಾಲವನ್ನು ಮೀರಿದ ಸೇವೆ ಸರ್. ಎಂ. ವಿ ಅವರದು. ಆಳರಸರನ್ನು ಓಲೈಸಲು ಹೋಗದೆ, ನಾಡಿನ ಪ್ರಗತಿಯನ್ನಷ್ಟೇ ಉಸಿರಾಡಿದ ಜೀವ, ನಿಜವಾದ ಅರ್ಥದಲ್ಲಿ ಸರ್ ಎಂ ವಿ ಯಂತ್ರರ್ಷಿ.
"ಸಾಧಕನ ಹೆಜ್ಜೆಗಳು" ಸರ್. ಎಂ. ವಿಶ್ವೇಶ್ವರಯ್ಯನವರ ತಂತ್ರಜ್ಞಾನ, ಆಡಳಿತ ದಕ್ಷತೆ, ದೂರದರ್ಶಿತ್ವವನ್ನು ಕೇಂದ್ರವಾಗಿರಿಸಿಕೊಂಡು ಅವರ ಬದುಕಿನ ಒಳನೋಟಗಳನ್ನು ಹಿಡಿದಿಟ್ಟರುವ ಕೃತಿ. ಈ ಮಹಾಮೇಧಾವಿಯನ್ನು ಕುರಿತು ಕನ್ನಡದಲ್ಲಿ ಅನೇಕ ಕೃತಿಗಳು ಹೋರಬಂದಿದೆ ನಿಜ. ಸಾಧಕನ ಹೆಜ್ಜೆಗಳು ಕೃತಿಯಲ್ಲಿ ಈ ಮೇರು ಪುರುಷನ ಬದುಕನ್ನು ಮತ್ತೊಂದು ಕೋನದಲ್ಲಿ ನೋಡಲಾಗಿದೆ. ಅವರ ಬೌದ್ಧಿಕ ಸಾಮರ್ಥ್ಯವನ್ನು ಒರೆಗೆ ಹಚ್ಚವ ಸಂದರ್ಭ ಬಂದಾಗಲ್ಲೆಲ ಈ ಚತುರಮತಿ ಅದನ್ನು ಗೆದ್ದ ಬಗೆ ಹೇಗೆಂಬುದನ್ನು ಕೃತಿಯುದ್ದಕ್ಕೂ ಸರಳವಾಗಿ ತೆರೆದಿಡಲಾಗಿದೆ. ಈ ಅನನುಕರಣೀಯನ ಹೆಜ್ಜೆಗಳನ್ನರಸಿ ಹೊರಟವರಿಗೆ ಇಲ್ಲಿದೆ ಸಂತತ ಪ್ರೇರಣೆ.
ವರ್ಗ:ಕನ್ನಡ ಪುಸ್ತಕಗಳು
ಹೀರಾಬಾಯಿ ಬಡೋದೆಕರ
'ಹೀರಾಬಾಯಿ ಬಡೋದೆಕರ' (೧೯೦೫ – ನವೆಂಬರ್ ೨೦, ೧೯೮೯)ಇವರು ಹಿಂದೂಸ್ಥಾನಿ ಶಾಸ್ತ್ರೀಯ ಸಂಗೀತದ ಪ್ರಸಿದ್ಧ ಗಾಯಿಕೆ. ಕಿರಾಣ ಘರಾಣ ದ ಪ್ರಸಿದ್ಧ ಅಬ್ದುಲ್ ಕರೀಮ್ ಖಾನ್ ರವರ ಮಗಳು.ಖಯಾಲ್,ಠುಮ್ರಿ,ಭಜನ್ ಗಾಯನದಲ್ಲಿ ಅಂತೆಯೇ ಮರಾಠಿ ನಾಟ್ಯ ಸಂಗೀತದಲ್ಲಿ ಮೇರು ಗಾಯಿಕೆಯಾಗಿ ಶಾಸ್ತ್ರೀಯ ಸಂಗೀತವನ್ನು ಸಾಮಾನ್ಯ ಜನರ ಬಳಿಗೆ ಕೊಂಡೊಯ್ದವರಲ್ಲಿ ಒಬ್ಬರು.
ಅಹಿಂಸಾತ್ಮಕ ಚಳುವಳಿ
ಅಹಿಂಸೆ ಎಂದರೆ ಯಾವುದೇ ರೀತಿಯ ಹಿಂಸೆಯ ಪ್ರಯೋಗವಿಲ್ಲದೆ ಗುರಿಯನ್ನು ಸಾಧಿಸುವ ಒಂದು ತತ್ವ. ಆ ಗುರಿಯು ವೈಯುಕ್ತಿಕ ವಾಗಿರಬಹುದು, ಸಾಮಾಜಿಕ ಬದಲಾವಣೆ ಇರಬಹುದು ಅಥವಾ ಒಂದು ಧೋರಣೆಯ ವಿರುದ್ಧ ಪ್ರತಿರೋಧ ವ್ಯಕ್ತಪಡಿಸುವಿಕೆಯೂ ಇರಬಹುದು. ಸಾಮಾಜಿಕ ಮಟ್ಟದಲ್ಲಿ ದಬ್ಬಾಳಿಕೆಯನ್ನು ವಿರೋಧಿಸಲು ಮೌನಸಮ್ಮತ ಮತ್ತು ಸಶಸ್ತ್ರ ಹೋರಾಟ ಎಂಬ ಎರಡು ವಿಪರೀತ ನಿಲುವುಗಳ ಹೊರತಾಗಿ ಒಂದು ಆಯ್ಕೆಯನ್ನು ಒದಗಿಸುವುದೇ ಇದರ ಗಮನಾರ್ಹ ಕೊಡುಗೆ. ಈ ತತ್ವದ ಪ್ರತಿಪಾದಕರು ವಿಮರ್ಶಾತ್ಮಕ ಚಿಂತನೆಗಳ ಮೂಲಕ ಇತರರನ್ನು ಪ್ರೇರೇಪಿಸುವುದು, ನಿಂದಾರ್ಹ ಧೋರಣೆಗಳ ಬಗ್ಗೆ ತಿಳಿವಳಿಕೆಮೂಡಿಸುವುದು, ಅಸಹಕಾರ ಚಳುವಳಿ, ಅಹಿಂಸಾತ್ಮಕ ನೇರ ಪ್ರವರ್ತನೆ, ಸಾಮೂಹಿಕ ಮಾಧ್ಯಮಗಳ ಮೂಲಕ ಜನರನ್ನು ನೇರವಾಗಿ ಸಂಪರ್ಕಿಸುವುದು ಮೊದಲಾದ ಬಗೆಬಗೆಯ ವಿಧಾನಗಳನ್ನು ತಮ್ಮ ದಂಡಯಾತ್ರೆಯಲ್ಲಿ ಅಳವಡಿಸಿಕೊಳ್ಳೂತ್ತಾರೆ. ವರ್ಗ:ಸ್ವಾತಂತ್ರ್ಯ ಹೋರಾಟಗಳು
ಹೀರಾಬಾಯಿ ಬಡೋದೆಕರ
ಪ್ರಶಸ್ತಿ,ಪುರಸ್ಕಾರಗಳು
ವರ್ಗ:ಸಂಗೀತಗಾರರು ವರ್ಗ:ಹಿಂದುಸ್ತಾನಿ ಸಂಗೀತ ವರ್ಗ:ಭಾರತದ ಸಂಗೀತಗಾರರು ವರ್ಗ:ಶಾಸ್ತ್ರೀಯ ಸಂಗೀತಗಾರರು ವರ್ಗ:ಪದ್ಮಭೂಷಣ ಪ್ರಶಸ್ತಿ ಪುರಸ್ಕೃತರು
ಒಪನ್ ಸ್ಟ್ರೀಟ್ ಮ್ಯಾಪ್
ಒಪನ್ ಸ್ಟ್ರೀಟ್ ಮ್ಯಾಪ್ (ಒಎಸ್ಎಂ) ಒಂದು ಪ್ರಪಂಚದ ಸ್ವತಂತ್ರ ಹಾಗೂ ಮುಕ್ತವಾಗಿ ಸಹವರ್ತನೆಯಿಂದ ಸಂಪಾದಿಸಬಲ್ಲ ನಕಾಶೆಯ ಯೋಜನೆ. ಈಗ ಲಭ್ಯವಿರುವ ಸುಮಾರು ನಕಾಶೆಗಳು ಹಲವು ಎಲ್ಲೆಕಟ್ಟು ಅಥವಾ ಪರಿಮಿತಿಗಳನ್ನು ಹೊಂದಿದ್ದು, ಅದನ್ನು ಸರಿದೂಗಲು ಅಗ್ಗದ ರೀತಿಯಲ್ಲಿ ಈ ಯೋಜನೆಯು ನೆರವಾಗಿದೆ.
ಕೇವಲ ನಕಾಶೆಯಲ್ಲದೆ, ಈ ನಕಾಶೆ ಹಿಂದೆ ಇರುವ ಮುಕ್ತ ಭೂ ದತ್ತಾಂಶವು ಈ ಯೋಜನೆಯ ಪ್ರಮುಖ ಆಗುವಳಿಯಾಗಿದೆ. ಈ ಮುಕ್ತ ಭೂ ದತ್ತಾಂಶವು ಸ್ವತಂತ್ರ ಪರವಾನಿಗೆಯಲ್ಲಿರುವುದರಿಂದ ಒಡೆತನದ ಭೂ ದತ್ತಾಂಶಕ್ಕಿಂತ ಹಲವಾರು ರೀತಿಯಲ್ಲಿ ಉಪಯೋಗವಾಗುತ್ತಿದೆ.
ಇತಿಹಾಸ
೨೦೦೪ರಲ್ಲಿ ಸ್ಟೀವ್ ಕೋಸ್ಟ್ ರವರು ಮೊದಲಿಗೆ ಇಂಗ್ಲೆಂಡ್ ನಲ್ಲಿ ಒಪನ್ ಸ್ಟ್ರೀಟ್ ಮ್ಯಾಪ್ ಯೋಜನೆಯನ್ನು ಹುಟ್ಟುಹಾಕಿದರು. ಆನಂತರ ಇದು ತನ್ನೊಲವಿಗರ ನೆರವಿನಿಂದ ಪ್ರಪಂಚದ ಎಲ್ಲಾ ದೇಶಗಳಿಗೂ ವಿಸ್ತರಿಸಲಾಯಿತು.
ಸ್ಟೇಟ್ ಆಫ್ ದ ಮ್ಯಾಪ್
ಸ್ಟೇಟ್ ಆಫ್ ದ ಮ್ಯಾಪ್ ಎಂಬ ಸಮಾವೇಷವು ಒಪನ್ ಸ್ಟ್ರೀಟ್ ಮ್ಯಾಪ್ ಅನ್ನು ಬಳಸುವ ಮತ್ತು ಕೊಡುಗೆ ನೀಡುವವರನ್ನು ಒಂದೆಡೆ ಸೇರಿಸುವ ವಾರ್ಷಿಕವಾಗಿ ಸಮಾವೇಷವಾಗಿದೆ. ೨೦೦೭ರಿಂದ ಈ ಸಮಾವೇಷವು ಕೆಳಗಿನ ಸ್ಥಳಗಳಲ್ಲಿ ನೆಡೆದಿದೆ:
೨೦೧೫ರ ಸಮಾವೇಷವು ಅಮೇರಿಕದ ನ್ಯೂಯರ್ಕ್ ಹಾಗೂ ಸ್ಕಾಟ್ ಲ್ಯಾಂಡ್ ನಲ್ಲಿ ನೆಡೆಯಲಿದೆ.
ನಕ್ಷೆಗಳ ತಯಾರಿಕೆ
ಮೊದಲಿಗೆ ಹಲವಾರು ತನ್ನೊಲವಿಗರು ಜಿಪಿಎಸ್ ಸಾಧನ ಮತ್ತು ಪುಸ್ತಕ, ಡಿಜಿಟಲ್ ಕ್ಯಾಮರಗಳಿಂದ ಭೂಪ್ರದೇಶದ ಸರ್ವೇಕ್ಷಣೆಯನ್ನು ಮಾಡಿ ಭೂ ದತ್ತಾಂಶವನ್ನು ಒಪನ್ ಸ್ಟ್ರೀಟ್ ಮ್ಯಾಪ್ ನಲ್ಲಿ ಸೇರಿಸುತ್ತಿದ್ದರು. ನಂತರದಲ್ಲಿ, ಉಪಗ್ರಹದ ಚಿತ್ರಗಳನ್ನು ಹಾಗೂ ಸರ್ಕಾರಿ ಮೂಲದ ಮುಕ್ತ ಭೂ ದತ್ತಾಂಶಗಳನ್ನು ಬಳಸಿಕೊಳ್ಳಲಾಯಿತು.
ನಕ್ಷೆ ಸಂಪಾದಿಸುವ ತಂತ್ರಾಂಶಗಳು
ಒಪನ್ ಸ್ಟ್ರೀಟ್ ಮ್ಯಾಪ್ ಜಾಲತಾಣದಲ್ಲಿ ಮೊದಲ್ಗಾಣುವ ತಂತ್ರಾಶವು ಮ್ಯಾಪ್ ಬಾಕ್ಸ್ ನವರು ಮಾಡಿದ ಐಡಿ ಎಂಬ ವಿನೂತನ ನಕ್ಷೆ ಸಂಪಾದಿಸುವ ತಂತ್ರಾಂಶ. ಇದಕ್ಕಿಂತ ಮೊದಲು, ಪೊಲ್ಟಾಚ್ ಎಂಬ ಫ್ಲಾಷ್ ಆಧಾರಿತ ತಂತ್ರಾಶವು ಮೊದಲ್ಗಾಣುತ್ತಿತ್ತು ಮತ್ತು ಈಗಲೂ ಕೆಲ ಬಳಕೆದಾರರು ಇದನ್ನು ಬಳಸುತ್ತಿದ್ದಾರೆ. ಜೊಸ್ಮ್ ಮತ್ತು ಮೆರ್ಕಾಟರ್ ಎಂಬ ಪ್ರಬಲವಾದ ಗಣಕ ತಂತ್ರಾಶಗಳೂ ಲಭ್ಯವಿದೆ.
ಸಂಪಾದಿಸುವವರು
ಈ ಯೋಜನೆಯು ಪ್ರಾದೇಶಿಕವಾಗಿ ವೈವಿಧ್ಯತೆಯುಳ್ಳ ಸ್ಥಳಿಯ ಜ್ಞಾನವನ್ನು ಅವಧಾರಣೆಗೆ ಪರಿಗಣಿಸುವ ಸಂಪಾದಕರನ್ನು ಹೊಂದಿದೆ. ಮೊದಲಿನ ಕೆಲ ಸಂಪಾದಕರು ಸೈಕಲ್ ನಲ್ಲಿ ಸರ್ವೇಕ್ಷಣೆಯನ್ನು ಮಾಡಿ ಕೊಡುಗೆ ನೀಡುತ್ತಿದ್ದರು ಹಾಗೂ ಇನ್ನೂ ಕೆಲವರು ಜಿಐಎಸ್ ವೃತ್ತಿನಿರತರಾಗಿದ್ದು, ಭೂ ದತ್ತಾಂಶವನ್ನು ಕೊಡುಗೆ ನೀಡುತ್ತಿದ್ದರು.
ಆಗಷ್ಟ್ ೨೦೦೮ ರಲ್ಲಿ ೫೦,೦೦೦ ಕೊಡುಗೆದಾರರನ್ನು ಹೊಂದಿದ್ದ ಯೋಜನೆ, ಮಾರ್ಚ್ ೨೦೦೯ರ ವರೆಗೆ ೧೦೦,೦೦೦ ದ ಗಡಿಯನ್ನು ದಾಟಿತ್ತು. ಆರು ವರ್ಷಗಳ ನಂತರ, ಮಾರ್ಚ್ ೨೦೧೫ರಲ್ಲಿ ಸುಮಾರು ೨,೦೦೦,೦೦೦ ಕೊಡುಗೆದಾರರನ್ನು ಹೊಂದಿದೆ. . ಇವರಲ್ಲಿ ಶೇಕಡಾ ೩೦ ರಷ್ಟು ಕನಿಷ್ಠ ಒಂದು ಬಿಂದುವನ್ನು(ಅಕ್ಷಾಂಶ-ರೇಖಾಂಶ) ಕೊಡುಗೆ ನೀಡಿದವರಾಗಿದ್ದಾರೆ.
ನಕ್ಷೆಗಳನ್ನು ನೋಡಲು ಬೇಕಾಗುವ ತಂತ್ರಾಂಶಗಳು
ಒಪನ್ ಸ್ಟ್ರೀಟ್ ಮ್ಯಾಪ್ ಜಾಲತಾಣ, ಗ್ನೋಮ್ ಮ್ಯಾಪ್ಸ್, ಮಾರ್ಬಲ್, ಫೊಕ್ಸ್ ಟ್ರೊಟ್ ಜಿಪಿಎಸ್ , ಎಮೆರಿಲೊನ್ ನಂತಹ ತಂತ್ರಾಂಶಗಳನ್ನು ಬಳಸಿಕೊಡು ಒಪನ್ ಸ್ಟ್ರೀಟ್ ಮ್ಯಾಪ್ ಅನ್ನು ನೋಡಬಹುದು. ಹಾಗೆಯೆ ನಿಮ್ಮದೆ ಆದ ನಕಾಶೆಗಳನ್ನು ಮಾಡಲು ಜಿಐಎಸ್ ತಂತ್ರಾಶಗಳಾದ ಕ್ಯೂ ಜಿಐಎಸ್, ಆರ್ಕ್ ಜಿಐಎಸ್ ನಂತಹ ತಂತ್ರಾಂಶಗಳನ್ನು ಬಳಸಬಹುದು.
ಮಾನವೀಯ ನೆರವು
೨೦೧೦ರಲ್ಲಿ ಹೈಯಾತಿಯು ತೀವ್ರ ಸ್ವರೂಪದ ಭೂಕಂಪಕ್ಕೆ ತುತ್ತಾಗಿದ್ದಾಗ, ಮಾನವೀಯ ಒಎಸ್ಎಂ ತಂಡವು(ಹಾಟ್) ಕೇವಲ ೨ ದಿನಗಳಲ್ಲಿ ಅಲ್ಲಿನ ರಸ್ತೆ, ಕಟ್ಟಡ ಹಾಗೂ ನೆಲೆಯಿಲ್ಲದವರ ಬೀಡಿಕೆಗಳನ್ನು ಉಪಗ್ರಹದ ಚಿತ್ರಗಳಿಂದ ಪಾರ್ಟು ಪ್ರೀನ್ಸ್ ನ ಸಂಪೂರ್ಣ ನಾಡತಿಟ್ಟವನ್ನು ತಯಾರಿಸಿದರು. . . ಇದರಿಂದಾದ ನಕ್ಷೆ ಹಾಗೂ ಭೂ-ದತ್ತಾಂಶಗಳನ್ನು ರೆಡ್ ಕ್ರಾಸ್ ಹಾಗೂ ಇನ್ನಿತರ ಸಂಸ್ಥೆಗಳು ಪರಿಹಾರ ಕಾರ್ಯಗಳಲ್ಲಿ ಬಳಸಿಕೊಂಡವು.
ಪರವಾನಿಗೆ
ಸ್ವತಂತ್ರ್ಯ ಹಾಗೂ ಮುಕ್ತ ಬಳಕೆಯನ್ನು ಪ್ರೋತ್ಸಾಹಿಸಲು ಒಪನ್ ಸ್ಟ್ರೀಟ್ ಮ್ಯಾಪ್ ದತ್ತಾಂಶವನ್ನು ಮೊದಲಿಗೆ ಕ್ರೀಯೆಟಿವ್ ಕಾಮನ್ಸ್ ನ ಮುಕ್ತ ಪರಿವಿಡಿ ಪರವಾನಿಗೆ ಅಡಿಯಲ್ಲಿ ಪ್ರಕಟಿಸಲಾಗಿತ್ತು. ಅನಂತರ ಸೆ. ೨೦೧೨ ರಲ್ಲಿ, ಈ ಪರವಾನಿಗೆಯನ್ನು ಒಪನ್ ಡಾಟಾ ಕಾಮನ್ಸ್ ನ ಮುಕ್ತ ದತ್ತಾಂಶ ಪರವಾನಿಗೆಗೆ(Open Database License-ODbL) ಬದಲಿಸಲಾಯಿತು.
ಬಾಹ್ಯ ಸಂಪರ್ಕಗಳು
ವರ್ಗ:ಒಪನ್ ಸ್ಟ್ರೀಟ್ ಮ್ಯಾಪ್ ಯೋಜನೆಯಲ್ಲಿ ತೊಡಗಿರುವ ಕನ್ನಡ ವಿಕಿಪೀಡಿಯನ್ನರು ವರ್ಗ:ಮುಕ್ತ ತಂತ್ರಾಂಶಗಳು
ಭ
ಭ, ಕನ್ನಡ ವರ್ಣಮಾಲೆಯ ಮ-ವರ್ಗದ ನಾಲ್ಕನೇ ಅಕ್ಷರವಾಗಿದೆ. ಇದು ಒಂದು ವ್ಯಂಜನ.ಭ ಘೋಷ-ಓಷ್ಠ್ಯ-ಸ್ಟರ್ಶ ವ್ಯಂಜನ ಧ್ವನಿ.
ಚಾರಿತ್ರಿಕ ಹಿನ್ನೆಲೆ
ಸಂಸ್ಕೃತದ ತ ಎನ್ನುವ ಅಕ್ಷರವನ್ನು ಬಹುವಾಗಿ ಹೋಲುವ ರೂಪವೇ ಮೌರ್ಯರ ಕಾಲದಲ್ಲಿದ್ದು ಸುಮಾರಾಗಿ ಆರನೆಯ ಶತಮಾನದ ತನಕ ಮುಂದುವರಿಯುತ್ತದೆ. ಒಂಬತ್ತನೆಯ ಶತಮಾನದಲ್ಲಿ ಅಕ್ಷರದ ಕೆಳಭಾಗದಲ್ಲಿ ವಿಶೇಷ ಬದಲಾವಣಿಗಳುಂಟಾಗುತ್ತವೆ. ಎರಡು ಭಾಗಗಳನ್ನೊಳಗೊಂಡ ಈ ಅಕ್ಷರ ಹದಿಮೂರನೆಯ ಶತಮಾನದ ತನಕ ಮುಂದುವರಿಯುತ್ತದೆ. ವಿಜಯನಗರ ಕಾಲದಲ್ಲಿ ಈ ಎರಡು ಭಾಗಗಳೂ ಒಂದುಗೂಡುತ್ತವೆ. ಮಹಾಪ್ರಾಣದ ಸಂಕೇತವಾದ ಹೊಕ್ಕಳು ಸೀಳಿಕೆ ಕಾಣಿಸುತ್ತದೆ. 6ನೆಯ ಶತಮಾನದಲ್ಲಿ ಕಾಣಿಸಿಕೊಂಡ ತಲೆಕಟ್ಟು ಸ್ಥಿರವಾಗುತ್ತದೆ. ಇದೇ ರೂಪ ಮುಂದುವರಿಯುತ್ತದೆ. ವರ್ಗ:ಕನ್ನಡ ಅಕ್ಷರ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಙ
ಙ, ಕನ್ನಡ ವರ್ಣಮಾಲೆಯ ಕ-ವರ್ಗದ ಐದನೇ ಅಕ್ಷರವಾಗಿದೆ. ಇದು ಒಂದು ವ್ಯಂಜನ.
ವರ್ಗ:ಕನ್ನಡ ಅಕ್ಷರ
ಆರ್.ಎಮ್.ಶಹಾ ಅಂತರಾಷ್ಟ್ರೀಯ ಶಾಲೆ, ಇಂಡಿ, ವಿಜಯಪುರ
ಆರ್.ಎಮ್.ಶಹಾ ಅಂತರಾಷ್ಟ್ರೀಯ ಶಾಲೆಯು ವಿಜಯಪುರ ಜಿಲ್ಲೆಯ ಇಂಡಿ ನಗರದಲ್ಲಿ ರಾಮಚಂದ ಮೋತಿಚಂದ ಶಹಾ ಶೈಕ್ಷಣಿಕ ಮತ್ತು ಸಾಂಸ್ಕೃತಿಕ ಪ್ರತಿಷ್ಟಾನದಿಂದ ೨೦೧೩ರಲ್ಲಿ ಪ್ರಾರಂಭವಾಯಿತು. ಶಾಲೆಯು ಕೇಂದ್ರಿಯ ಪಠ್ಯಕ್ರಮ ಹೊಂದಿದೆ. ವರ್ಗ:ಶೈಕ್ಷಣಿಕ ಸಂಸ್ಥೆಗಳು
ಞ
ಞ, ಕನ್ನಡ ವರ್ಣಮಾಲೆಯ ಚ-ವರ್ಗದ ಐದನೇ ಅಕ್ಷರವಾಗಿದೆ. ಇದು ಒಂದು ವ್ಯಂಜನ.
ವರ್ಗ:ಕನ್ನಡ ಅಕ್ಷರ
ಣ
ಣ, ಕನ್ನಡ ವರ್ಣಮಾಲೆಯ ಟ-ವರ್ಗದ ಐದನೇ ಅಕ್ಷರವಾಗಿದೆ. ಇದು ಒಂದು ವ್ಯಂಜನ.
ವರ್ಗ:ಕನ್ನಡ ಅಕ್ಷರ
ಹರ್ಭಜನ್ ಸಿಂಗ್
ಬಾಹ್ಯ ಸಂಪರ್ಕಗಳು
ವರ್ಗ:ಭಾರತದ ಕ್ರಿಕೆಟ್ ಕ್ರೀಡಾಪಟುಗಳು ವರ್ಗ:ಕ್ರಿಕೆಟ್ ವರ್ಗ:ಕ್ರಿಕೆಟ್ ಆಟಗಾರ
ಸಲಾಮ್ ಎ ಇಶ್ಕ್
ಸಲಾಮ್ ಎ ಇಶ್ಕ್ ೨೦೦೭ ರಲ್ಲಿ ಬಿಡುಗಡೆಯಾಗಿರುವ ಬಾಲಿವುಡ್ ಚಲನಚಿತ್ರ. ನಿಖಿಲ್ ಅದ್ವಾನಿ ನಿರ್ದೇಶಿಸಿರುವ ಈ ಚಿತ್ರದಲ್ಲಿ ಸಲ್ಮಾನ್ ಖಾನ್, ಪ್ರಿಯಾಂಕಾ ಚೋಪ್ರಾ, ಜಾನ್ ಅಬ್ರಹಂ, ವಿದ್ಯಾ ಬಾಲನ್, ಜೂಹಿ ಚಾವಲಾ, ಗೋವಿಂದ, ಅಕ್ಶಯ್ ಖನ್ನಾ, ಆಯೆಶಾ ಟಾಕಿಯಾ, ಸೊಹೇಲ್ ಖಾನ್, ಶಾನನ್ ಎಸ್ರಾ ಹಾಗೂ ಈಶಾ ಕೊಪ್ಪಿಕರ್ ಮುಖ್ಯ ಪಾತ್ರಗಳಲ್ಲಿ ನಟಿಸಿದ್ದಾರೆ.
ವರ್ಗ:ಹಿಂದಿ-ಭಾಷೆಯ ಚಿತ್ರಗಳು
ಕೆ. ಸಿ. ದಾಸ್ (ರಸಾಯನಶಾಸ್ತ್ರಜ್ಞ)
link=//upload.wikimedia.org/wikipedia/commons/thumb/7/7d/Khagendra_Chandra_Das%2C_co-founder_of_Calcutta_Chemical_Company.jpg/200px-Khagendra_Chandra_Das%2C_co-founder_of_Calcutta_Chemical_Company.jpg|thumb|281x281px| ಖಗೇಂದ್ರ ಚಂದ್ರ ದಾಸ್, ಕಲ್ಕತ್ತಾ ಕೆಮಿಕಲ್ ಕಂಪನಿಯ ಸಹ-ಸಂಸ್ಥಾಪಕ ಖಗೇಂದ್ರ ಚಂದ್ರ ದಾಸ್ (ಸಾಮಾನ್ಯವಾಗಿ ಕೆ.ಸಿ ದಾಸ್ ಎಂದು ಸಂಕ್ಷಿಪ್ತಗೊಳಿಸಲಾಗಿದೆ) ಒಬ್ಬ ಭಾರತೀಯ ವಾಣಿಜ್ಯೋದ್ಯಮಿ ಮತ್ತು ಕಲ್ಕತ್ತಾ ಕೆಮಿಕಲ್ ಕಂಪನಿಯ ಮಾಲೀಕರಾಗಿದ್ದರು. ಅವರ ನಾಯಕತ್ವದಲ್ಲಿ ಕಂಪನಿಯು ಸ್ವದೇಶಿ ಆಂದೋಲನದ ಅತ್ಯಂತ ಪ್ರಸಿದ್ಧ ವ್ಯವಹಾರಗಳಲ್ಲಿ ಒಂದಾಯಿತು ಮತ್ತು ಮಾರ್ಗೋ (ಸೋಪ್) ಮತ್ತು ಹಲವಾರು ಇತರ ಉತ್ಪನ್ನಗಳಿಗೆ ಹೆಸರುವಾಸಿಯಾಗಿದೆ.
ಆರಂಭಿಕ ಜೀವನ
ಕೆಸಿ ದಾಸ್ ಅವರು ಬಂಗಾಳದ ಶ್ರೀಮಂತ ಬೈದ್ಯ ಕುಟುಂಬದಲ್ಲಿ ಜನಿಸಿದರು. ಅವರು ನ್ಯಾಯಾಧೀಶರಾದ ರಾಯ್ ಬಹದ್ದೂರ್ ತಾರಕ್ ಚಂದ್ರ ದಾಸ್ ಮತ್ತು ಮೋಹಿನಿ ದೇವಿಯವರ ಪುತ್ರರಾಗಿದ್ದರು. ಅವರು ನಂತರ ಕಟ್ಟಾ ಗಾಂಧಿವಾದಿ ಮತ್ತು ಸ್ವಾತಂತ್ರ್ಯ ಹೋರಾಟಗಾರರಾಗಿದ್ದರು. ಮೋಹಿನಿ ದೇವಿ ಅವರು ಮಹಿಳಾ ಆತ್ಮ ರಕ್ಷಾ ಸಮಿತಿಯ ಮಾಜಿ ಅಧ್ಯಕ್ಷೆಯೂ ಆಗಿದ್ದರು. ಇದು ಮಹಿಳೆಯರ ಆತ್ಮರಕ್ಷಣೆಗೆ ಬದ್ಧವಾಗಿದೆ. ಅವರ ಒಡಹುಟ್ಟಿದವರಲ್ಲಿ ಹೈಡೆಲ್ಬರ್ಗ್ ವಿಶ್ವವಿದ್ಯಾನಿಲಯದಿಂದ ಪದವೀಧರರಾದ ಡಾ. ಪ್ರಭಾವತಿ ದಾಸ್ ಗುಪ್ತಾ ಮತ್ತು ಅವರ ಪತಿ ಮತ್ತು ಕಾಂಗ್ರೆಸ್ ಸಂಸದ ಬಕರ್ ಅಲಿ ಮಿರ್ಜಾ ಅವರೊಂದಿಗೆ ಟ್ರೇಡ್ ಯೂನಿಯನ್ ಕಾರ್ಯಕರ್ತರಾಗಿದ್ದರು.
ಯುನೈಟೆಡ್ ಸ್ಟೇಟ್ಸ್
ದಾಸ್ ಭಾರತೀಯ ಸೊಸೈಟಿ ಫಾರ್ ದಿ ಅಡ್ವಾನ್ಸ್‌ಮೆಂಟ್ ಆಫ್ ಸೈಂಟಿಫಿಕ್ ಇಂಡಸ್ಟ್ರಿಯಿಂದ ವಿದ್ಯಾರ್ಥಿವೇತನವನ್ನು ಪಡೆದು ಯುನೈಟೆಡ್ ಸ್ಟೇಟ್ಸ್‌ಗೆ ಪ್ರಯಾಣ ಬೆಳೆಸಿದರು ಮತ್ತು ಯುಸಿ ಬರ್ಕ್ಲಿಯಲ್ಲಿ ಸೇರಿಕೊಂಡರು. ಆದಾಗ್ಯೂ, ಅವನು ಮತ್ತು ಮತ್ತೊಬ್ಬ ವಿದ್ಯಾರ್ಥಿ ಎಸ್.ಎಮ್ ಬೋಸ್ (ನಂತರ ಡಕ್‌ಬ್ಯಾಕ್ ವಾಟರ್‌ಪ್ರೂಫ್‌ನ ಸಂಸ್ಥಾಪಕ) ಅಂತಿಮವಾಗಿ ಸ್ಟ್ಯಾನ್‌ಫೋರ್ಡ್ ವಿಶ್ವವಿದ್ಯಾಲಯಕ್ಕೆ ವರ್ಗಾಯಿಸಲ್ಪಟ್ಟರು. ಇಬ್ಬರೂ ೧೯೧೦ ರಲ್ಲಿ ರಸಾಯನಶಾಸ್ತ್ರದಲ್ಲಿ ಪದವಿ ಪಡೆದರು. ಈ ಸಮಯದಲ್ಲಿ ದಾಸ್ ಅವರು ಯುನೈಟೆಡ್ ಸ್ಟೇಟ್ಸ್‌ನಲ್ಲಿ ಭಾರತೀಯ ಸ್ವಾತಂತ್ರ್ಯ ಚಟುವಟಿಕೆಗಳೊಂದಿಗೆ ಬಹಳ ನಿಕಟವಾಗಿ ತೊಡಗಿಸಿಕೊಂಡಿದ್ದರು. ಇಂಡಿಯನ್ ಇಂಡಿಪೆಂಡೆನ್ಸ್ ಲೀಗ್‌ನ ಕ್ಯಾಲಿಫೋರ್ನಿಯಾ ಅಧ್ಯಾಯವನ್ನು ರಚಿಸಿದರು ಮತ್ತು ಲಾಲಾ ಹರ್ ದಯಾಳ್ ಅವರೊಂದಿಗೆ ನಿಕಟವಾಗಿ ಕೆಲಸ ಮಾಡಿದರು.
ಜಪಾನ್
ಭಾರತಕ್ಕೆ ಹಿಂದಿರುಗುವ ಮೊದಲು ಬೋಸ್ ಮತ್ತು ದಾಸ್ ಇಬ್ಬರೂ ಜಪಾನ್‌ಗೆ ತೆರಳಿದರು. ಅಲ್ಲಿ ಪ್ರತಿಯೊಬ್ಬರೂ ತಮ್ಮ ನಂತರದ ವ್ಯವಹಾರಗಳನ್ನು ವ್ಯಾಖ್ಯಾನಿಸಲು ಬರುವ ಪ್ರಕ್ರಿಯೆಗಳನ್ನು ಮತ್ತಷ್ಟು ಪರಿಶೀಲಿಸಿದರು - ಬೋಸ್‌ಗೆ ಜಲನಿರೋಧಕ ಮತ್ತು ದಾಸ್‌ಗೆ ಔಷಧೀಯ.
ಸ್ಥಾಪನೆ
ದಾಸ್, ಆರ್.ಎನ್ ಸೇನ್ ಮತ್ತು ಬಿ.ಎನ್ ಮೈತ್ರಾ ಜೊತೆಗೆ ೧೯೧೬ ರಲ್ಲಿ ಕಲ್ಕತ್ತಾ ಕೆಮಿಕಲ್ ಕಂಪನಿಯನ್ನು ಸಂಘಟಿಸಿದರು. ಇದು ೩೫ ಪಂಡಿತಿಯಾ ರಸ್ತೆಯಲ್ಲಿ ತನ್ನ ನೋಂದಾಯಿತ ಕಚೇರಿಯನ್ನು ಹೊಂದಿತ್ತು ಮತ್ತು ತಿಲಜಾಲಾದಲ್ಲಿ ಹೆಚ್ಚುವರಿ ಕಾರ್ಖಾನೆಯನ್ನು ಹೊಂದಿತ್ತು. ಕಂಪನಿಯು ಸ್ವದೇಶಿ ಚಳುವಳಿಯ ಚಾಲ್ತಿಯಲ್ಲಿರುವ ಗಾಳಿಗೆ ಅನುಗುಣವಾಗಿ ಸ್ಥಾಪಿಸಲ್ಪಟ್ಟಿತು. ಅದರಲ್ಲಿ ದಾಸ್ ದೃಢ ಬೆಂಬಲಿಗರಾಗಿದ್ದರು. ಬ್ರಿಟಿಷರಿಂದ ಇನ್ನೂ ಮೂಲೆಗುಂಪಾಗಿರುವ ಪ್ರಮುಖ ಉದ್ಯಮಗಳಲ್ಲಿ ಒಂದು ಔಷಧೀಯ ಉದ್ಯಮ ಎಂದು ಅವರು ನಂಬಿದ್ದರು.
ಜನಪ್ರಿಯತೆ
ಕಂಪನಿಯು ತನ್ನ ಟಾಯ್ಲೆಟ್ ಉತ್ಪನ್ನಗಳಿಂದಾಗಿ ಹೆಚ್ಚು ಯಶಸ್ವಿಯಾಗಿದೆ. ದಾಸ್ ಅವರು ಬೇವಿನ ಸಸ್ಯದ ಸಾರವನ್ನು ಹೊರತೆಗೆಯುವ ಪ್ರಕ್ರಿಯೆಯನ್ನು ಪರಿಪೂರ್ಣಗೊಳಿಸಿದರು. ಇದು ಭಾರತೀಯ ಉತ್ಪನ್ನಗಳ ಸಾಂಕೇತಿಕವಾಗಿದೆ ಎಂದು ಅವರು ನಂಬಿದ್ದರು,.ಇದು ಎರಡು ನಿರಂತರ ಬ್ರ್ಯಾಂಡ್‌ಗಳ ಸೃಷ್ಟಿಗೆ ಕಾರಣವಾಯಿತು - ಮಾರ್ಗೋ (ಸೋಪ್) ಮತ್ತು ಬೇವಿನ ಟೂತ್‌ಪೇಸ್ಟ್. ಸಮಾಜದ ಪ್ರತಿಯೊಂದು ಸ್ತರಕ್ಕೂ ಕೈಗೆಟುಕುವಂತೆ ಅವಕಾಶ ಕಲ್ಪಿಸುವ ರೀತಿಯಲ್ಲಿ ಅವರು ಬೆಲೆ ಕಟ್ಟಿದರು. ಅವರು ಲ್ಯಾವೆಂಡರ್ ಡ್ಯೂ ಪೌಡರ್ (ಹೆಚ್ಚು ದುಬಾರಿ ವಿಭಾಗಕ್ಕಾಗಿ) ಸೇರಿದಂತೆ ಹಲವಾರು ಇತರ ಉತ್ಪನ್ನಗಳನ್ನು ಸಹ ರಚಿಸಿದರು ಮತ್ತು ಮಾರಾಟ ಮಾಡಿದರು.
ಹೆಚ್ಚುತ್ತಿರುವ ಬೇಡಿಕೆಯೊಂದಿಗೆ ಕಂಪನಿಯು ದೇಶದ ಎಲ್ಲಾ ಪ್ರಮುಖ ನಗರಗಳಲ್ಲಿ ವಿತರಣಾ ಕಚೇರಿಗಳನ್ನು ರಚಿಸುವ ಮೂಲಕ ವಿಸ್ತರಿಸಿತು ಮತ್ತು ಇಂದಿನ ತಮಿಳುನಾಡಿನಲ್ಲಿ ಹೆಚ್ಚುವರಿ ಉತ್ಪಾದನಾ ಘಟಕಗಳನ್ನು ಸ್ಥಾಪಿಸಿತು. ಕಂಪನಿಯು ನಂತರ ಆಗ್ನೇಯ ಏಷ್ಯಾದಲ್ಲಿ ಅಂತರರಾಷ್ಟ್ರೀಯ ವಿತರಣೆಯನ್ನು ಪ್ರಾರಂಭಿಸಿತು ಹಾಗು ಸಿಂಗಾಪುರದಲ್ಲಿ ವಿತರಣಾ ಸರಪಳಿಯನ್ನು ಸ್ಥಾಪಿಸಿತು.
ಅವರ ಮರಣದ ನಂತರ ಅವರ ಮಗ ಸಮರೇಂದ್ರ ಚಂದ್ರ ದಾಸ್‌ಗುಪ್ತ ಅವರು ಅಧ್ಯಕ್ಷರಾಗಿ ವ್ಯವಹಾರವನ್ನು ವಹಿಸಿಕೊಂಡರು.
ವ್ಯಕ್ತಿತ್ವ
ಕೆ.ಸಿ.ದಾಸ್ ಅವರು ಕಲ್ಕತ್ತಾದಲ್ಲಿ ಅತ್ಯಂತ ಪ್ರೀತಿಯ ವ್ಯಕ್ತಿಯಾಗಿದ್ದರು ಮತ್ತು ಸ್ವದೇಶಿ ತತ್ತ್ವಶಾಸ್ತ್ರದಲ್ಲಿ ಜೀವಮಾನವಿಡೀ ನಂಬಿಕೆಯುಳ್ಳವರಾಗಿದ್ದರು ಹಾಗೂ ಸ್ವಾತಂತ್ರ್ಯದ ನಂತರವೂ ಬ್ರಿಟಿಷ್ ವಿರೋಧಿಯಾಗಿದ್ದರು. ಯುನೈಟೆಡ್ ಸ್ಟೇಟ್ಸ್ ಮತ್ತು ಜಪಾನ್‌ನಿಂದ ಹಿಂದಿರುಗಿದ ನಂತರ ಅವರು ಖಾದಿ ಉಡುಪುಗಳನ್ನು ಮಾತ್ರ ಧರಿಸಲು ಆಯ್ಕೆ ಮಾಡಿದರು.
ಉಲ್ಲೇಖಗಳು
ವರ್ಗ:ಭಾರತೀಯ ಉದ್ಯಮಿಗಳು ವರ್ಗ:ಭಾರತೀಯ ಸ್ವಾತಂತ್ರ್ಯ ಹೋರಾಟಗಾರರು ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಎಂದಿಗೂ ಸಲ್ಲುವ ಮಾರ್ಕ್ಸ್(ಪುಸ್ತಕ)
ಮಾರ್ಕ್ಸ್‌ವಾದಿ ಚಿಂತಕ ಡಾ.ಜಿ.ರಾಮಕೃಷ್ಣ ಬರೆದಿರುವ ಎಂದಿಗೂ ಸಲ್ಲುವ ಮಾರ್ಕ್ಸ್ ಪುಸ್ತಕ ಮಾರ್ಕ್ಸ್‌ವಾದ ಎಂದರೇನು ಎಂಬುದನ್ನು ತಿಳಿದುಕೊಳ್ಳಬಯಸುವವರು ಓದಲೇಬೇಕಾದ ಪುಸ್ತಕ ಮಾರ್ಕ್ಸವಾದದ ಪ್ರಸ್ತುತತೆ ಕುರಿತು ಚರ್ಚೆ ನಿರಂತರ.ಏಕೆಂದರೆ ಅದು ಎಲ್ಲ ಕಾಲಕ್ಕೂ ಸಲ್ಲುವಂಥದ್ದು. ಬಂಡವಾಳಶಾಹಿ ವ್ಯವಸ್ಥೆಯ ಉಗಮ,ಬೆಳವಣಿಗೆಯನ್ನು ಐತಿಹಾಸಿಕವಾಗಿ ಗುರ್ತಿಸಿದವನು,ಅದರ ಅಂತಿಮ ಅವಸಾನವನ್ನುಮುನ್ಸೂಚಿಸಿದವನು ಮಾರ್ಕ್ಸ್.ಮಾರ್ಕ್ಸ್ ಜೀವಿಸಿದ್ದ ಕಾಲ ೧೯ನೇ ಶತಮಾನ.ಈಗ ೨೧ನೇ ಶತಮಾನದಲ್ಲೂ ಅವನ ವಿಚಾರಗಳು ಜೀವಂತ.ವಾದ-ವಿವಾದಗಳು ಇಂದೂ ಮುಂದೂ ನಡೆಯುತ್ತಲೇ ಇರುತ್ತವೆ. ನೂರು ವರ್ಷಗಳ ಹಿಂದೆ ಬಂಡವಾಳಶಾಹಿ ಜಗತ್ತು ಬಹುದೊಡ್ಡ ಆರ್ಥಿಕ ಕುಸಿತವನ್ನು ಕಂಡಿತು.ಅದರ ಪರಿಣಾಮಗಳಿಂದ ಚೇತರಿಸಿಕೊಳ್ಳಲು ಹಲವು ವರ್ಷಗಳೇ ಹಿಡಿಯಿತು.ಅಂಥದೇ ಆರ್ಥಿಕ ಕುಸಿತ ಈ ಶತಮಾನದ ಆದಿಯಲ್ಲೂ ತಲೆದೋರಿತು.ಅದರಿಂದ ಬಂಡವಾಳಶಾಹಿ ಜಗತ್ತು ಇನ್ನೂ ಪರಿತಪಿಸುತ್ತಿದೆ.ತಂತ್ರಜ್ಞಾನ ಎಷ್ಟೋ ಮುಂದುವರಿದಿದ್ದರೂ ಬಂಡವಾಳಶಾಹಿ ಅರ್ಥವ್ಯವಸ್ಥೆಯ ಅಸ್ತವ್ಯಸ್ತತೆಗೆ ಮುಕ್ತಿಯೇ ಇಲ್ಲ.ಆಗಾಗ್ಗೆ ಮುಗ್ಗಟ್ಟು ಮರುಕಳಿಸುತ್ತಲೇ ಇರುತ್ತದೆ.ಮಾರ್ಕ್ಸ್ ಬಂಡವಾಳಶಾಹಿ ವ್ಯವಸ್ಥೆಯ ಏರುಪೇರುಗಳ,ಬಿಕ್ಕಟ್ಟುಗಳ ಮುನ್ಸೂಚನೆ ನೀಡಿದ್ದ.ಹಾಗಾಗಿ ಬಂಡವಾಳಶಾಹಿ ವ್ಯವಸ್ಥೆಯಲ್ಲಿ ಬಿಕ್ಕಟ್ಟು ತಲೆದೋರಿದಾಗೆಲ್ಲಾ ಮಾರ್ಕ್ಸ್‌ವಾದದ ನೆನೆಪಾಗುತ್ತದೆ,ವಿವಾದಕ್ಕೊಳಪಡುತ್ತದೆ.
ಉಲ್ಲೇಖ
<References /> ವರ್ಗ:ಕನ್ನಡ ಪುಸ್ತಕಗಳು
ಮಾಧವ ಕುಮಾರ್ ನೇಪಾಳ್
ಮಾಧವ್ ಕುಮಾರ್ ನೇಪಾಳ್ (माधवकुमार नेपाल, ಹುಟ್ಟು ಮಾರ್ಚ್ ೧೨, ೧೯೫೩ ) ನೇಪಾಳದ ಪ್ರಧಾನ ಮಂತ್ರಿ. ಮಾಧವ್ ಕುಮಾರ್ ನೇಪಾಳ ಮಂಗಲ್ ಕುಮಾರ್ ಉಪಾಧ್ಯಾಯ ಮತ್ತು ದುರ್ಗಾದೇವಿ ಉಪಾಧ್ಯಾಯರಿಗೆ ಜನಿಸಿದರು. ೧೯೭೩ ರಲ್ಲಿ ತ್ರಿಭುವನ್ ವಾಣಿಜ್ಯ ಯೂನಿವರ್ಸಿಟಿಯಲ್ಲಿ ಪದವಿಯನ್ನು ಮತ್ತು ರಾಜಕೀಯಕ್ಕೆ ಬರುವ ಮುಂಚೆ ಪೂರ್ಣ ಸಮಯ ಬ್ಯಾಂಕಿಂಗ್ ಮತ್ತು ನಾಗರಿಕ ಸೇವೆಯಲ್ಲಿ ಕೆಲಸ ಮಾಡಿದರು.
ಎಂ.ಕೆ. ನೇಪಾಳ ಕಮ್ಯುನಿಸ್ಟ್ ಆಂದೋಲನಕ್ಕೆ ೧೯೬೯ ರಲ್ಲಿ ಸೇರಿಕೊಂಡರು. ಅವರು ಭೂಗತ ಹೋರಾಟದಲ್ಲಿ  'ಸುಬೋಧ್','ಸುನಿಲ್', 'ರಂಜನ್' ಮತ್ತು 'ಬೈಬೆಕ್ ಎಂದು ಪಕ್ಷದ ಹೆಸರುಗಳನ್ನು ಬಳಸಿಕೊಂಡರು.
ಅನೇಕ ಗೆಳೆಯರು
ಅನೇಕ ~ 2013ನೇ ವರ್ಷದ ನಡುಭಾಗದಲ್ಲಿ ಹುಟ್ಟಿಕೊಂಡ ವಾಣಿಜ್ಯ, ವಿಜ್ಞಾನ, ತಂತ್ರಜ್ಞಾನಗಳಲ್ಲಿ ಕಲಿಯುತ್ತಿರುವ, ದುಡಿಯುತ್ತಿರುವ ಗ್ರಾಮೀಣ ಸೃಜನಶೀಲ ಯುವ ಸಾಹಿತ್ಯಾಸಕ್ತರ ಸಮುದಾಯ. ಕಲೆ - ಸಾಹಿತ್ಯ - ಸಂಗೀತ - ಸಂಸ್ಕೃತಿಗೆ ಸಂಬಂಧಿಸಿದಂತೆ ಪ್ರಾತ್ಯಕ್ಷಿಕೆ, ಸಂಕಥನ , ಕೃತಿ ಪ್ರಕಟಣೆ - ಪ್ರಸರಣ , ವಿಶೇಷವಾಗಿ ಗಾಂಧೀಯ ಚಿಂತನೆ.. ಕಳೆದುಹೋಗುತ್ತಿರುವ ನೆಲಮೂಲ ಸಂಸ್ಕೃತಿಯ ಕುರಿತು ಅರಿವು, ಅಧ್ಯಯನ ಇದರ ಮೂಲ ಭೂಮಿಕೆ. ಆಧುನಿಕ ಜೀವನದ ಧಾವಂತಗಳಲ್ಲಿ ಹೊಸಪೀಳಿಗೆ ತನ್ನ ಬಹುಪರಂಪರೆಯ ನೆಲೆಗಳನ್ನು, ಅದರ ಮಾರ್ಗಗಳನ್ನು ಹತ್ತಾರು ಸೃಜನಶೀಲ ವಲಯಗಳಲ್ಲಿ ಕಂಡುಕೊಳುವುದಕ್ಕೆ ಪ್ರಯತ್ನಿಸುತ್ತಲೇ ಇದೆ ಮತ್ತು ಏಕಕಾಲದಲ್ಲಿ ಇನ್ನೊಂದು ಕಡೆ ಈ ಎಲ್ಲ ನೆಲೆಗಳ ಬಗ್ಗೆ ವಿಸ್ಮೃತಿಯೊಂದು ಆವರಿಸಿ ಪಾಶ್ಚಿಮಾತ್ಯ ಸ್ವರೂಪದ  ಒಂದು ರಾಷ್ಟ್ರ ~ ಒಂದು ಸಂಸ್ಕೃತಿ ಎಂಬುವ ಅಪಾಯಕಾರಿ ಮಾದರಿಯೊಂದನ್ನು ಬೆನ್ನತ್ತಿದೆ. ಹೀಗಿರುವಾಗ 'ವಿವಿಧತೆಯಲ್ಲಿ ಏಕತೆ'ಯನ್ನು, ಉಪಖಂಡವು ರೂಪಿಸಿಕೊಂಡ ಸಂವಿಧಾನವನ್ನು ನಂಬಿದ ಸೃಜನಶೀಲಮನಸ್ಸುಗಳ ಸಮೂಹ ಇದಾಗಿದೆ. ವರ್ಗ:ಸಂಘ-ಸಂಸ್ಥೆಗಳು
ಕೊರಕಲು
thumb|ಅಮೇರಿಕಾದ ಆ್ಯರಿಜ಼ೋನಾದ ಗ್ರ್ಯಾಂಡ್ ಕ್ಯಾನ್ಯನ್
ಕೊರಕಲು ನದಿಯ ದೀರ್ಘಕಾಲದ ಹರಿಯುವಿಕೆಯಿಂದ ಉಂಟಾದ ಆಳವಾದ ಮತ್ತು ಲಂಬ ಬದಿಗಳಿರುವ ಕಮರಿ (ಕ್ಯಾನ್ಯನ್). ನದಿ ಹರಿಯುವಾಗ ಮಣ್ಣು, ಮರಳು, ಕಲ್ಲು, ಬಂಡೆ ಎಲ್ಲವನ್ನೂ ಕೊಚ್ಚಿಕೊಂಡು ಮುಂದೆ ನುಗ್ಗುತ್ತದೆ. ಆಗ ನದೀಪಾತ್ರ ಸವೆದು ಪಕ್ಕದ ನೆಲಕ್ಕಿಂತ ಕೆಳಮಟ್ಟಕ್ಕೆ ತಗ್ಗುತ್ತದೆ. ಇದರಿಂದ ನದಿಯ ಇಕ್ಕಡೆಗಳಲ್ಲಿ ಎತ್ತರದ ಮತ್ತು ಕಡಿದಾದ ದಂಡೆಗಳು ಉಂಟಾಗುತ್ತವೆ. ಇಂಥ ದೃಶ್ಯಗಳು ಬೆಟ್ಟಗುಡ್ಡಗಳ ಮೂಲಕ ನದಿ ಹರಿಯುವಾಗ ಸಾಮಾನ್ಯ. ನದೀ ಪಾತ್ರ ಮೆದುಮಣ್ಣಿನ ಮೇಲಿದ್ದರೆ ಅಲ್ಲಿ ಸವೆತ ತೀವ್ರಗತಿಯಿಂದ ನಡೆದು ಗಟ್ಟಿ ಬಂಡೆ ಇರುವ ತಳ ಸಿಕ್ಕುವವರೆಗೂ ಅದು ತಗ್ಗುತ್ತಲೇ ಇರುವುದು. ಇದರಿಂದ ದಂಡೆಗಳಿಗೂ ಪಾತ್ರಕ್ಕೂ ಇರುವ ಅಂತರ ಏರುತ್ತದೆ. ಇದು ಯಾವುದೋ ಒಂದು ಮಿತಿಗೆ ಬಂದಾಗ ದಂಡೆಗಳು ಕುಸಿಯುತ್ತವೆ. ನದಿಯನ್ನು ಸೇರಲು ಬರುವ ಕಿರುತೊರೆಗಳು, ಕಾಲುವೆಗಳು, ಮಳೆಗಾಲದ ತೋಡುಗಳು ಮುಂತಾದವು ದಂಡೆಗಳನ್ನು ಕೊರೆದು ಅವನ್ನು ಇನ್ನಷ್ಟು ಶಿಥಿಲಗೊಳಿಸುತ್ತವೆ. ಆದ್ದರಿಂದ ಒಂದು ನದಿಯ ಪ್ರವಹನದಲ್ಲಿ ಅದರ ಪಾತ್ರ ನಿರಂತರವಾಗಿ ತಗ್ಗುವ ಒಲವನ್ನು ತೋರಿಸುತ್ತಿರುವಾಗಲೇ ದಂಡೆಗಳಿಂದ ಕುಸಿದು ಬಿದ್ದ ಮತ್ತು ಮೇಲಿನಿಂದ ಹಾಗೂ ಬದಿಗಳಿಂದ ತೊಳೆದುಕೊಂಡು ಬಂದು ಸೇರಿದ ಮಣ್ಣು ಕಲ್ಲುಕಸ ಮಡ್ಡಿ ಈ ಪಾತ್ರವನ್ನು ಮೇಲೆತ್ತಲು ಪ್ರಯತ್ನಿಸುತ್ತವೆ. ವಿರುದ್ಧಬಲಗಳ ಅಥವಾ ಒಲವುಗಳ ಈ ನಿರಂತರ ಆಟ ನದಿ ಗಟ್ಟಿ ಬಂಡೆಗಲ್ಲುಗಳಿರುವ ಮರುಭೂಮಿ ಪ್ರದೇಶವನ್ನು ಅಡ್ಡಹಾಯುವಾಗ ಗಮನಾರ್ಹವಾಗಿ ಬದಲಾಗುತ್ತದೆ. ನದಿಯ ಕೊರೆತ ಎಂದಿನಂತೆ ಪಾತ್ರವನ್ನು ತಗ್ಗುಮಟ್ಟಕ್ಕೆ ಕೊಂಡೊಯ್ದಂತೆ ಅದರ ಇಕ್ಕೆಲಗಳಲ್ಲೂ ಕುಸಿಯದ ಮತ್ತು ಕಡಿದಾದ ಗಟ್ಟಿಕಲ್ಲಿನ ದಂಡೆಗಳು ನದೀಪಾತ್ರದಿಂದ ಎತ್ತರ ಎತ್ತರವಾಗಿ ಬೆಳೆಯುತ್ತ ಹೋಗುತ್ತವೆ. ಮರುಭೂಮಿ ವಲಯದಲ್ಲಿ ಮಳೆನೀರಾಗಲೀ ಕಿರು ತೊರೆಗಳಾಗಲೀ ಬದಿಗಳಿಂದ ಹರಿದುಬಂದು ದಂಡೆಗಳನ್ನು ಕೊರೆದು ತಿಥಿಲಗೊಳಿಸುವ ಸಂಭಾವ್ಯತೆ ಇಲ್ಲ. ಇನ್ನು ಬಿಸಿಲು, ಗಾಳಿ, ಚಳಿ ಮುಂತಾದ ಬಾಹ್ಯಬಲಗಳಿಂದ ಆಗುವ ಪರಿಣಾಮ ಗಮನಾರ್ಹವಲ್ಲ. ಹೀಗಾಗಿ ಒಮ್ಮೆ ರೂಪುಗೊಳ್ಳಲು ತೊಡಗಿದ ಗಟ್ಟಿ ದಂಡೆಗಳು ಚಿತ್ರವಿಚಿತ್ರವಾಗಿ ಬೆಳೆದು ನದಿಯ ದೈನಂದಿನ ನಿರಂತರ ಚಟುವಟಿಕೆಯ ಸಮಗ್ರ ಪ್ರತೀಕವಾಗಿ ನಿಂತಿರುತ್ತವೆ. ದಂಡೆಗಳ ಮೇಲುಮಟ್ಟದಿಂದ ನೂರಾರು ಅಡಿಗಳ ಆಳದಲ್ಲಿ ನದಿ ಅಂಕುಡೊಂಕಾಗಿ ಹರಿಯುತ್ತ ತನ್ನ ಎಂದಿನ ಕಾರ್ಯವನ್ನು ಮುಂದುವರಿಸುತ್ತಿರುತ್ತದೆ. ಇಲ್ಲಿ ಎದುರಾಗುವ ದೃಶ್ಯ ಕಣಿವೆಗಳಿಗಿಂತ ಭಿನ್ನವಾದದ್ದು. ಇದರ ಕಾರಣವೂ ಅದೇ ರೀತಿ ಭಿನ್ನವಾದದ್ದು. ಆದ್ದರಿಂದ ಇದಕ್ಕೆ ಕೊರಕಲು ಎಂಬ ಬೇರೆ ಹೆಸರನ್ನು ನೀಡಲಾಗಿದೆ. ಪ್ರಪಂಚದ ಅತ್ಯಂತ ದೊಡ್ಡ ಕೊರಕಲು ಅಮೆರಿಕದ ಸಂಯುಕ್ತರಾಷ್ಟ್ರಗಳಲ್ಲಿದೆ. ಅಲ್ಲಿ ಕೊಲರಾಡೋ ನದಿ ಅರಿಜೋನಾ ಮರುಭೂಮಿಯನ್ನು ಕೊರೆದು ಅಡ್ಡಹಾಯುವ ಪ್ರದೇಶದಲ್ಲಿ ಇದು ರೂಪುಗೊಂಡಿದೆ. ಕೇವಲ ಕೆಲವೇ ಲಕ್ಷ ವರ್ಷಗಳ ಅವಧಿಯಲ್ಲಿ ಈ ನದೀ ಪಾತ್ರ 6,250' ಗಳಷ್ಟು ಆಳಕ್ಕೆ ಇಳಿದುಹೋಗಿದೆ. 1,000' ಗಳಷ್ಟು ಎತ್ತರದ ಲಂಬ ಬದಿಗಳು ಇಲ್ಲಿ ತೀರ ಸಾಮಾನ್ಯ. ಕೊಲರಾಡೋದ ಮಹಾ ಕೊರಕಲು ಎಂದೇ ಇದನ್ನು ಕರೆಯುವುದುಂಟು. ಸುಮಾರು 200 ಮೈಲಿಗಳ ಉದ್ದದ ಈ ಕೊರಕಲಿನಲ್ಲಿ ಭೂವಿಜ್ಞಾನಿಗಳು ಪೂರ್ವ ಕೇಂಬ್ರಿಯನ್ ಕಲ್ಪದಿಂದ ಇಯೊಸೀನ್ ಕಲ್ಪದವರೆಗಿನ, ಸುಮಾರು 600 ದಶಲಕ್ಷ ವರ್ಷಗಳ ಕಾಲದ, ಅಮೆರಿಕನ್ ಭೂಚರಿತ್ರೆಯನ್ನು ಓದಲು ಸಮರ್ಥರಾಗಿದ್ದಾರೆ.
ವರ್ಗ:ಭೂರೂಪಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಭಾರತೀಯ ಕಂಪನಿ ಸೆಕ್ರೆಟರಿಗಳ ಸಂಸ್ಥೆ
ಭಾರತೀಯ ಕಂಪನಿ ಸೆಕ್ರೆಟರಿಗಳ ಸಂಸ್ಥೆ (ಐಸಿಎಐ) ಭಾರತದ ರಾಷ್ಟ್ರೀಯ ವೃತ್ತಿಪರ ಲೆಕ್ಕಪತ್ರ ಕಾಯ. ಇದು ಭಾರತದಲ್ಲಿ ಚಾರ್ಟರ್ಡ್ ಅಕೌಂಟೆನ್ಸಿ ವೃತ್ತಿಯ ನಿಯಂತ್ರಿಸಲು (ಭಾರತದ ಹಂಗಾಮಿ ಸಂಸತ್ತಿನ ನಟನೆಯನ್ನು) ಸಂಸತ್ತು ಜಾರಿಗೊಳಿಸಿದ ಚಾರ್ಟರ್ಡ್ ಅಕೌಂಟೆಂಟ್ಸ್ ಕಾಯಿದೆ 1949 ಅಡಿಯಲ್ಲಿ ಅದು ಬಾಡಿ ಕಾರ್ಪೋರೇಟ್ ಆಗಿ ಜುಲೈ 1949 1 ರಂದು ಸ್ಥಾಪಿಸಲಾಯಿತು. ಐಸಿಎಐ ಮಾತ್ರ ದೃಢೀಕೃತ ಸಾರ್ವಜನಿಕ ಲೆಕ್ಕ ಅಮೆರಿಕನ್ ಇನ್ಸ್ಟಿಟ್ಯೂಟ್ ಸದಸ್ಯತ್ವ ಎರಡನೇ ವಿಷಯದಲ್ಲಿ ವಿಶ್ವದ ಎರಡನೇ ಅತಿ ದೊಡ್ಡ ವೃತ್ತಿಪರ ಲೆಕ್ಕಪತ್ರ ಕೆಲಸ. ಐಸಿಎಐ ಭಾರತದಲ್ಲಿ ಆರ್ಥಿಕ ಆಡಿಟ್ ಮತ್ತು ಅಕೌಂಟೆನ್ಸಿ ವೃತ್ತಿಯ ಮಾತ್ರ ಪರವಾನಗಿ ಕಮ್ ನಿಯಂತ್ರಿಸುವ ಕಾಯ. ಇದು ಲೆಕ್ಕಗಾರಿಕೆಯ ಮಾನದಂಡಗಳ ಅಕೌಂಟಿಂಗ್ ಸ್ಟಾಂಡರ್ಡ್ಸ್ ರಾಷ್ಟ್ರೀಯ ಸಲಹಾ ಸಮಿತಿ (ಎನ್ಎಸಿಎಎಸ್ಎ) ಭಾರತದಲ್ಲಿ ಕಂಪನಿಗಳು ನಂತರ ಶಿಫಾರಸು ಮತ್ತು ಲೆಕ್ಕಗಾರಿಕೆಯ ಮಾನದಂಡಗಳ ಸಂಸ್ಥೆಗಳು ಇತರ ಬಗೆಯ ಅನುಸರಿಸಬೇಕಾದ ಹೊಂದಿಸುತ್ತದೆ. ಐಸಿಎಐ ಭಾರತದಲ್ಲಿ ಹಣಕಾಸಿನ ಹೇಳಿಕೆಗಳು ಆಡಿಟ್ ರಲ್ಲಿ ಅನುಸರಿಸಬೇಕಾದ ಆಡಿಟಿಂಗ್ ಅಂಡ್ ಅಶ್ಯೂರೆನ್ಸ್ ಸ್ಟ್ಯಾಂಡರ್ಡ್ಸ್ ಸ್ಥಾಪನೆಗೆ ಒಬ್ಬನೇ ಜವಾಬ್ದಾರನಾಗಿರುತ್ತಾನೆ. ಇದು ಚಾರ್ಟರ್ಡ್ ಅಕೌಂಟೆಂಟ್ಸ್ ಅಭ್ಯಾಸ ಅನುಸರಿಸಬೇಕು ಇತ್ಯಾದಿ ಇಂಟರ್ನಲ್ ಆಡಿಟ್ (ಎಸ್ಐಎ) ಕಾರ್ಪೊರೇಟ್ ವ್ಯವಹಾರಗಳ ಗುಣಮಟ್ಟವನ್ನು (ಸಿಎಎಸ್) ಮೇಲೆ ಗುಣಮಟ್ಟವನ್ನು ಇತರ ತಾಂತ್ರಿಕ ಗುಣಮಟ್ಟವನ್ನು ನೀಡಿಕೆ. ಇದು ರಚಿಸುವುದಕ್ಕೆ ಮತ್ತು ಗುಣಮಟ್ಟವನ್ನು ಒತ್ತಾಯ ಭಾರತ ಸರ್ಕಾರವು, ಭಾರತೀಯ ರಿಸರ್ವ್ ಬ್ಯಾಂಕ್ ಮತ್ತು ಭಾರತದ ಸೆಕ್ಯುರಿಟೀಸ್ ಅಂಡ್ ಎಕ್ಸ್ಚೇಂಜ್ ಬೋರ್ಡ್ ನಿಕಟವಾಗಿ ಕೆಲಸ.
ಕ್ವಾಲಿಫಿಕೇಷನ್ ವ್ಯಕ್ತಿ ಐಸಿಎಐ ಶಿಫಾರಸು ಪರೀಕ್ಷೆಗಳಲ್ಲಿ ಎಲ್ಲಾ ಮೂರು ಹಂತದ ಹಾದುಹೋಗುವ ಮತ್ತು ಪ್ರಾಯೋಗಿಕ ತರಬೇತಿಯನ್ನು ಮೂರು ವರ್ಷಗಳ ಪೂರೈಸಿದ ಅರ್ಹ.
ಪರೀಕ್ಷೆ
ಪರೀಕ್ಷೆ ಮಾರ್ಗ ಚಾರ್ಟರ್ಡ್ ಅಕೌಂಟೆಂಟ್ ಆಗಲು ಹೇಗೆ ಸಿಎ ಕೋರ್ಸ್ ಪ್ರಾಯೋಗಿಕ ತರಬೇತಿ ಸೈದ್ಧಾಂತಿಕ ಅಧ್ಯಯನಕ್ಕೆ ಒಗ್ಗೂಡಿ ವಿನ್ಯಾಸಗೊಳಿಸಲಾಗಿದೆ. ಚಾರ್ಟರ್ಡ್ ಅಕೌಂಟೆನ್ಸಿ ಸಹಜವಾಗಿ ಪ್ರತಿ ಪ್ರಯತ್ನದಲ್ಲಿ ಹಾದುಹೋಗುವ ವಿದ್ಯಾರ್ಥಿಗಳು ಕೇವಲ 10-15% ಭಾರತದಲ್ಲಿ ಕಠಿಣ ವೃತ್ತಿಪರ ಶಿಕ್ಷಣ ಒಂದು ಪರಿಗಣಿಸಲಾಗಿದೆ. ಉದಾಹರಣೆಗೆ, ನವೆಂಬರ್ 2013 ಸಿಎ ಅಂತಿಮ ಪರೀಕ್ಷೆಯಲ್ಲಿ ರಲ್ಲಿ, ಪಾಸಾಗುವುದಕ್ಕೆ ಕೇವಲ 3.11 % (ಎರಡೂ ಗುಂಪುಗಳು) ಏಪ್ರಿಲ್ 2010 ರಲ್ಲಿ, ಇನ್ಸ್ಟಿಟ್ಯೂಟ್ ಚಾರ್ಟರ್ಡ್ ಅಕೌಂಟೆನ್ಸಿ ಕೋರ್ಸ್ ವಿವಿಧ ಹಂತದ ಅಧ್ಯಯನ, 874,694 ವಿದ್ಯಾರ್ಥಿಗಳು ಹೊಂದಿದೆ. ಚಾರ್ಟರ್ಡ್ ಅಕೌಂಟೆನ್ಸಿ ಪರೀಕ್ಷೆಯಲ್ಲಿ ಮೂರು ಮಟ್ಟದ ವಿಂಗಡಿಸಲಾಗಿದೆ.
ನಾಲ್ಕು ಮೂಲಭೂತ ವಿಷಯಗಳ ವಿಝ್ ಆವರಿಸುತ್ತದೆ. ಲೆಕ್ಕಪರಿಶೋಧಕ, ಮರ್ಕೆಂಟೈಲ್ ಕಾನೂನುಗಳು, ಅರ್ಥಶಾಸ್ತ್ರ ಮತ್ತು ಪರಿಮಾಣದ ಆಪ್ಟಿಟ್ಯೂಡ್ ಫಂಡಮೆಂಟಲ್ಸ್. ಲೆಕ್ಕಪರಿಶೋಧಕ ಫಂಡಮೆಂಟಲ್ಸ್ ಮರ್ಕೆಂಟೈಲ್ ಕಾನೂನುಗಳು 40 ಅಂಕಗಳನ್ನು ಒಯ್ಯುತ್ತದೆ ಮತ್ತು ಅರ್ಥಶಾಸ್ತ್ರ ಮತ್ತು ಪರಿಮಾಣದ ಆಪ್ಟಿಟ್ಯೂಡ್ 50 ಅಂಕಗಳನ್ನು ಪ್ರತಿ ಒಯ್ಯುತ್ತದೆ, 60 ಅಂಕಗಳನ್ನು ಒಯ್ಯುತ್ತದೆ. ವ್ಯಕ್ತಿ ಗ್ರೇಡ್ 10 ಮುಗಿದ ನಂತರ ಸಿಪಿಟಿ ನೋಂದಣಿ ಮತ್ತು ಹೈಸ್ಕೂಲ್ (ಗ್ರೇಡ್ 12) ಮುಗಿದ ನಂತರ ಪರೀಕ್ಷೆಯಲ್ಲಿ ತೆಗೆದುಕೊಳ್ಳಬಹುದು. ಸಿಪಿಟಿ ಪರೀಕ್ಷೆಯಲ್ಲಿ ಪ್ರತಿ ತಪ್ಪು ಉತ್ತರವನ್ನು ಒಂದು 0.25 ಋಣಾತ್ಮಕ ಮಾರ್ಕ್ ಒಯ್ಯುತ್ತದೆ. ಅಭ್ಯರ್ಥಿ ಅವನು / ಅವಳು 4 ವಿಭಾಗಗಳು ಮತ್ತು ಇಡೀ ಪರೀಕ್ಷೆಯಲ್ಲಿ 50% ಒಟ್ಟು ಪ್ರತಿ ಒಂದು ಕುಳಿತು 30% ಪಡೆದರೆ ಸಿಪಿಟಿ ತೆರವುಗೊಳಿಸಲಾಗಿದೆ ಎಂದು ಪರಿಗಣಿಸಲಾಗಿದೆ. ಈ ತಿದ್ದುಪಡಿಗೆ 16 ಆಗಸ್ಟ್ 2012.The ತಿದ್ದುಪಡಿ ಐಸಿಎಐ ವಿಧಿಸುತ್ತಿತ್ತು ಸಾರ್ವಜನಿಕ ನೋಡು ಐಸಿಎಐ ವೆಬ್ಸೈಟ್ ಅಧಿಸೂಚನೆ ಮಾಡಲಾಯಿತು. ಸಿಪಿಟಿ ಪರೀಕ್ಷೆಗಳಿಗೆ ಕಾಗದದ ಪೆನ್ಸಿಲ್ ಕ್ರಮದಲ್ಲಿ ಜೂನ್ ಮತ್ತು ಡಿಸೆಂಬರ್ ನಡೆಯುತ್ತವೆ. ಅಣಕು ಪರೀಕ್ಷೆ / ಮಾದರಿ ಪರೀಕ್ಷಾ ಪತ್ರಿಕೆಗಳನ್ನು ಸಂಸ್ಥೆಯ ವೆಬ್ಸೈಟ್ನಲ್ಲಿ ಲಭ್ಯವಿದೆ.
ಗುಂಪು:
ಪೇಪರ್ 1: ಲೆಕ್ಕಪರಿಶೋಧಕ ಪೇಪರ್ 2: ವ್ಯಾಪಾರ ಕಾನೂನುಗಳು, ಎಥಿಕ್ಸ್ ಮತ್ತು ಸಂವಹನ ಪೇಪರ್ 3: ವೆಚ್ಚ ಲೆಕ್ಕಪರಿಶೋಧಕ ಮತ್ತು ಹಣಕಾಸು ನಿರ್ವಹಣೆ ಪೇಪರ್, 4 ತೆರಿಗೆ
ಗುಂಪು II:
ಪೇಪರ್ 5: ಸುಧಾರಿತ ಲೆಕ್ಕಪರಿಶೋಧಕ ಪೇಪರ್ 6: ಆಡಿಟಿಂಗ್ ಅಂಡ್ ಅಶ್ಯೂರೆನ್ಸ್ ಪೇಪರ್ 7: ಮಾಹಿತಿ ತಂತ್ರಜ್ಞಾನ ಮತ್ತು ಕೌಶಲದ ನಿರ್ವಹಣೆ ಐಪಿಸಿಸಿ ರಲ್ಲಿ ಹಾದುಹೋಗುವ ಗ್ರೇಡ್ ಅಭ್ಯರ್ಥಿ ಪ್ರತಿ ವಿಷಯದ 40% ಅಂಕಗಳನ್ನು ಪಡೆದರೆ ಪ್ರದಾನ (ಪ್ರತಿ ವಿಷಯದ 100 ಅಂಕಗಳನ್ನು ಕಾರಣ) ಮತ್ತು (ಎರಡೂ ಗುಂಪುಗಳಲ್ಲಿ ಅಥವಾ ಒಟ್ಟು ಅಂಕಗಳು 50%) ಒಂದು ಪ್ರತಿ ಗುಂಪಿನಲ್ಲಿ ಒಟ್ಟಾರೆಯಾಗಿ 50% ಒಟ್ಟು ಇದೆ. ಅಭ್ಯರ್ಥಿ ಒಟ್ಟಿಗೆ ಎರಡೂ ಗುಂಪುಗಳಿಗೆ ಕಾಣಿಸಿಕೊಳ್ಳುತ್ತದೆ ಮತ್ತು ಎರಡೂ ಗುಂಪುಗಳಲ್ಲಿ ಒಟ್ಟಾಗಿ 50% ಪಡೆದರೆ ಸಮತೂಕ ಪ್ರಯೋಜನಕ್ಕಾಗಿ ಅವರು ಸ್ವತಂತ್ರವಾಗಿ ಪ್ರತಿ ಗುಂಪಿನಲ್ಲಿ 50% ವ್ಯಕ್ತಿಯ ಒಟ್ಟು ಪಡೆಯಲು ವಿಫಲವಾದಾಗ ವೇಳೆ, ಸಹ ಲಭ್ಯವಿದೆ.
ಸಿಎ ಅಂತಿಮ ಪರೀಕ್ಷೆಯಲ್ಲಿ ಚಾರ್ಟರ್ಡ್ ಅಕೌಂಟೆನ್ಸಿ ಪರೀಕ್ಷೆಗಳು ಕೊನೆಯ ಮತ್ತು ಅಂತಿಮ ಮಟ್ಟ. ಇದು ವಿಶ್ವದ ಕಠಿಣವಾದದ್ದು ಪರೀಕ್ಷೆಯಲ್ಲಿ ಒಂದು ಎಂದು ಪರಿಗಣಿಸಲಾಗುತ್ತದೆ. ಆರ್ಟಿಕಲ್ಶಿಪ್ ಕೊನೆಯ ಆರು ತಿಂಗಳಲ್ಲಿ ಜಾರಿಗೆ ಯಾವುದೇ ವ್ಯಕ್ತಿ ಎರಡೂ ಐಪಿಸಿಸಿ ಗುಂಪುಗಳು, ಫೈನಲ್ ಪರೀಕ್ಷೆ ತೆಗೆದುಕೊಳ್ಳಬಹುದು. ಈ ಪರೀಕ್ಷೆಯಲ್ಲಿ ನಾಲ್ಕು ವಿಷಯಗಳ ಪ್ರತಿ ಎರಡು ಗುಂಪುಗಳ ಒಳಗೊಂಡಿದೆ.
ಪೇಪರ್ 1: ಹಣಕಾಸು ವರದಿ, ಪೇಪರ್ 2: ಸ್ಟ್ರಾಟೆಜಿಕ್ ಹಣಕಾಸು ನಿರ್ವಹಣೆ, ಪೇಪರ್ 3: ಸುಧಾರಿತ ಆಡಿಟಿಂಗ್ ಮತ್ತು ವೃತ್ತಿಪರ ನೀತಿಸಂಹಿತೆ, ಪೇಪರ್, 4 ಕಾರ್ಪೊರೇಟ್ ಮತ್ತು ಅಲೈಡ್ ಕಾನೂನುಗಳು,
ಐಸಿಎಐ ಸಿಪಿಟಿ ಜೂನ್ ಮತ್ತು ಡಿಸೆಂಬರ್, ಐಪಿಸಿಸಿ ಮತ್ತು ಮೇ ಮತ್ತು ನವೆಂಬರ್ ಪ್ರತಿ ವರ್ಷದ ಅಂತಿಮ ಪರೀಕ್ಷೆಯಲ್ಲಿ ಸಿಪಿಟಿ ಪರೀಕ್ಷೆ ನಡೆಸುತ್ತದೆ. ಪರೀಕ್ಷೆಗಳು ಭಾರತ ಮತ್ತು ಅಬುಧಾಬಿ (ಯುಎಇ), ದುಬೈ (ಯು.ಎ.ಇ) ಕಠ್ಮಂಡುವಿಗೆ ಇತರ ದೇಶಗಳಲ್ಲಿ (ನೇಪಾಳ) ಪ್ರಮುಖ ನಗರಗಳಲ್ಲಿ ನಡೆಸಲಾಗುತ್ತದೆ. ಐಸಿಎಐ ನಿಯತಕಾಲಿಕವಾಗಿ ವೀಕ್ಷಣೆಯಲ್ಲಿ ವೃತ್ತಿಯ ಅಭ್ಯಾಸದಲ್ಲಿ ತಾಂತ್ರಿಕ ಪ್ರಗತಿ ಮತ್ತು ಬದಲಾವಣೆಗಳನ್ನು ಕೀಪಿಂಗ್ ಪರೀಕ್ಷೆಗಳು ವಿಷಯ ಮತ್ತು ಸ್ವರೂಪವನ್ನು ಆಧುನೀಕರಿಸಲಾಗಿದೆ. ಐಸಿಎಐ ಕಳೆದ 2008 ರಲ್ಲಿ ಸದಸ್ಯತ್ವ ತನ್ನ ತರಬೇತಿ ಪರಿಷ್ಕೃತ
ಹಲವಾರು ವಿದ್ಯಾಸಂಸ್ಥೆಗಳು ಸಿಎ ಪರೀಕ್ಷೆ ಆನ್ಲೈನ್ ಮತ್ತು ಆಫ್ಲೈನ್ ತರಬೇತಿ ತರಗತಿಗಳು ನಡೆಸಲು.
ಕ್ಷುದ್ರಗ್ರಹ ಹೊನಲು
350px|thumb|[[ಮಂಗಳ (ಗ್ರಹ)|ಮಂಗಳ ಮತ್ತು ಗುರು ಗ್ರಹ ಕಕ್ಷೆಗಳ ನಡುವೆ ಕ್ಷುದ್ರಗ್ರಹ ಹೊನಲು (ಬಿಳಿ ಬಣ್ಣದಲ್ಲಿ ತೋರಿಸಲಾಗಿದೆ.]] ಕ್ಷುದ್ರಗ್ರಹ ಹೊನಲು ಸೌರಮಂಡಲದ ಒಂದು ವಲಯ. ಈ ವಲಯವು ಸುಮಾರು ಮಂಗಳ ಮತ್ತು ಗುರು ಗ್ರಹಗಳ ನಡುವೆ ಇದ್ದು, ಈ ವಲಯದಲ್ಲಿ ಕ್ಷುದ್ರಗ್ರಹ ಕಕ್ಷೆಗಳ ಅತಿ ಹೆಚ್ಚಿನ ಸಾಂದ್ರತೆಯು ಕಂಡುಬರುತ್ತದೆ.
ಕ್ಷುದ್ರಗ್ರಹಗಳು ಕಂಡುಬರುವ ಬೇರೆ ಸಾಂದ್ರ ವಲಯಗಳನ್ನೂ ಕ್ಷುದ್ರಗ್ರಹ ಹೊನಲು ಎಂದು ಕರೆಯಬಹುದಾದ್ದರಿಂದ, ಮಂಗಳ ಮತ್ತು ಗುರು ಗ್ರಹಗಳ ನಡುವೆ ಇರುವ ಈ ವಲಯವನ್ನು ಮುಖ್ಯ ಹೊನಲು ಎಂದು ಕರೆಯಲಾಗುತ್ತದೆ. ಹೆಸರು/ಸಂಖ್ಯೆ ಹೊಂದಿರುವ ಕ್ಷುದ್ರಗ್ರಹಗಳಲ್ಲಿ ೯೮.೫% ಕ್ಷುದ್ರಗ್ರಹಗಳು ಈ ವಲಯದಲ್ಲಿ ಇವೆ.
ಕೆಲವೊಮ್ಮೆ ಮುಖ್ಯ ಹೊನಲು ಪದವನ್ನು ಹೆಚ್ಚು ನಿಬಿಡವಾದ "ಒಳಭಾಗ"ದ ವಲಯವನ್ನು ಸೂಚಿಸಲು ಬಳಸಲಾಗುತ್ತದೆ. ಈ ಒಳ ವಲಯದಲ್ಲಿ ಕ್ಷುದ್ರಗ್ರಹಗಳ ಅತಿ ಹೆಚ್ಚು ಸಾಂದ್ರತೆಯನ್ನು ಕಾಣಬಹುದು.
ಈ ವಲಯವು ೪:೧ ಮತ್ತು ೨:೧ ಕರ್ಕ್‌ವುಡ್ ತೆರವುಗಳ ಮಧ್ಯೆ, ೨.೦೬ ಮತ್ತು ೩.೨೭ ಖ.ಮಾ. ದೂರದಲ್ಲಿ (ಇಲ್ಲಿ ೧ ಖ.ಮಾ.ವು ಭೂಮಿ ಮತ್ತು ಸೂರ್ಯರ ನಡುವಿನ ಸರಾಸರಿ ದೂರಕ್ಕೆ ಸಮ), ಮತ್ತು ೦.೩೩ಗಿಂತ ಕಡಿಮೆ ಉತ್ಕೇಂದ್ರೀಯತೆ ಹಾಗೂ ೨೦°ಗಿಂತ ಕಡಿಮೆ ಓರೆಗಳ ನಡುವೆ ಸ್ಥಿತವಾಗಿದೆ. ಸಂಖ್ಯೆಗಳು ನಿಗದಿತವಾಗಿರುವ ಎಲ್ಲಾ ಕ್ಷುದ್ರಗ್ರಹಗಳಲ್ಲಿ ಸುಮಾರು ೯೩.೪%ರಷ್ಟು ಈ ಒಳ ವಲಯದಲ್ಲಿವೆ. ಒಮ್ಮೊಮ್ಮೆ ಹಲವು ಪ್ರಮುಖ ಕರ್ಕ್‌ವುಡ್ ತೆರವುಗಳನ್ನು ಬಳಸಿ, ಈ ವಲಯವನ್ನು ಮೂರು ಅಥವಾ ನಾಲ್ಕು ಭಾಗಗಳಾಗಿ ವಿಭಾಗಿಸಲಾಗುತ್ತದೆ.
ಉದ್ಭವ
thumb|300px|right|ಕ್ಷುದ್ರಗ್ರಹ ಹೊನಲು (ಓರೆಗಳು ಕಾಣುತ್ತವೆ). ಮುಖ್ಯ ಪಟ್ಟಿಯು ಕೆಂಪು ಮತ್ತು ನೀಲಿ ಬಣ್ಣಗಳಲ್ಲಿದೆ ("ಮುಖ್ಯ" ವಲಯವು ಕೆಂಪು ಬಣ್ಣದಲ್ಲಿ) ಪ್ರಸ್ತುತದಲ್ಲಿ ಒಪ್ಪಿಗೆಯಲ್ಲಿರುವ ಗ್ರಹಗಳ ರೂಪುಗೊಳ್ಳುವಿಕೆಯ ಸಿದ್ಧಾಂತವೆಂದರೆ, ಸೌರ ನೀಹಾರಿಕೆ ಊಹೆ. ಸೌರಮಂಡಲದ ಇತಿಹಾಸದ ಮೊದಲ ಕೆಲವು ವರ್ಷಗಳಲ್ಲಿ, ಗ್ರಹಗಳು ಸಣ್ಣ ಗ್ರಹಮೂಲ ಸೂಕ್ಷ್ಮವಸ್ತುಗಳ ಸಂಚಯನದಿಂದ ರೂಪುಗೊಂಡವು. ಕಡಿಮೆ ಶಕ್ತಿಯ ಅಪ್ಪಳಿಕೆಗಳ ಕಾರಣದಿಂದ, ಈ ಗ್ರಹಮೂಲ ಸೂಕ್ಷ್ಮವಸ್ತುಗಳು ಪರಸ್ಪರ ಗುರುತ್ವಾಕರ್ಷಣೆಯಿಂದ ಒಟ್ಟಿಗೆ ಸೇರಿದವು. ಪುನಃ ಪುನಃ ನಡೆದ ಅಪ್ಪಳಿಕೆಗಳಿಂದ, ಈಗ ನಮಗೆ ಪರಿಚಿತವಾಗಿರುವ ಭೌಮ ಗ್ರಹಗಳು ಮತ್ತು ಅನಿಲ ದೈತ್ಯಗಳು ಉದ್ಭವವಾದವು.
ಅಪ್ಪಳಿಕೆಗಳ ಸರಾಸರಿ ವೇಗವು ಬಹಳ ಹೆಚ್ಚಾಗಿರುವಂತಹ ವಲಯಗಳಲ್ಲಿ ಸಂಚಯನಕ್ಕಿಂತ ಗ್ರಹಮೂಲ ಸೂಕ್ಷ್ಮವಸ್ತುಗಳು ಛಿದ್ರವಾಗುವುದೇ ಅಧಿಕವಾಗಿರುತ್ತದೆ. ಹೀಗಾಗಿ, ಈ ವಲಯಗಳಲ್ಲಿ ಗ್ರಹಗಳಷ್ಟು ದೊಡ್ಡ ಕಾಯಗಳು ರೂಪುಗೊಳ್ಳುವುದಿಲ್ಲ. ಮಂಗಳ ಮತ್ತು ಗುರು ಗ್ರಹಗಳ ನಡುವೆ ಇರುವ ವಲಯವು ಗುರು ಗ್ರಹದೊಡನೆ ಹಲವು ಪ್ರಬಲ ಕಕ್ಷೀಯ ಅನುರಣನೆಗಳನ್ನು ಹೊಂದಿದೆ. ಆದ್ದರಿಂದ, ಈ ವಲಯದಲ್ಲಿರುವ ಗ್ರಹಮೂಲ ಸೂಕ್ಷ್ಮವಸ್ತುಗಳು ಬಹಳಷ್ಟು ಕ್ಷೋಭೆಗೊಳಗಾಗಿ, ಗ್ರಹಗಳಾಗಿ ಒಗ್ಗೂಡುವುದಿಲ್ಲ. ಬದಲಿಗೆ, ಈ ಗ್ರಹಮೂಲ ಸೂಕ್ಷ್ಮವಸ್ತುಗಳು ಮುಂಚಿನಂತೆ ಸೂರ್ಯನನ್ನು ಪರಿಭ್ರಮಿಸುತ್ತಿವೆ.
ಕ್ಷುದ್ರಗ್ರಹ ಹೊನಲನ್ನು ಆದಿಕಾಲದ ಸೌರಮಂಡಲದ ಅವಶೇಷವೆಂದು ಪರಿಗಣಿಸಬಹುದು. ಆದರೆ, ಈ ಹೊನಲಿನ ಮೇಲೆ ಶಾಖ, ಅಪ್ಪಳಿಕೆಯಿಂದ ಕರಗುವಿಕೆ, ಮತ್ತು ಬಾಹ್ಯಾಕಾಶ ಸವೆತ, ಇತ್ಯಾದಿ ಪ್ರಕ್ರಿಯೆಗಳು ಆಳವಾದ ಪರಿಣಾಮಗಳನ್ನು ಬೀರಿವೆ. ಆದ್ದರಿಂದ, ಈ ಕ್ಷುದ್ರಗ್ರಹಗಳು ಈಗ ತಮ್ಮ ಮೂಲ ಸ್ಥಿತಿಯಲ್ಲಿಲ್ಲ. ಹೋಲಿಕೆಯಲ್ಲಿ, ಹೊರಗಿನ ಕೈಪರ್ ಪಟ್ಟಿಯ ಕಾಯಗಳು ಸೌರಮಂಡಲದ ಉದ್ಭವದ ನಂತರ ಈಗಿನವರೆಗೆ ಸ್ವಲ್ಪವೇ ಬದಲಾವಣೆಗಳಿಗೆ ಒಳಪಟ್ಟಿವೆ.
ಪ್ರಸ್ತುತದ ಕ್ಷುದ್ರಗ್ರಹ ಹೊನಲು ಮುಂಚಿನ ಹೊನಲಿನ ಸಣ್ಣ ಭಾಗವೆಂದು (ದ್ರವ್ಯರಾಶಿಯ ದೃಷ್ಟಿಯಿಂದ) ನಂಬಲಾಗಿದೆ. ಗಣಕಯಂತ್ರ ಛದ್ಮನಗಳ ಪ್ರಕಾರ, ಮೊದಲಿನ ಕ್ಷುದ್ರಗ್ರಹ ಹೊನಲು ಭೂಮಿಯಷ್ಟು ದ್ರವ್ಯರಾಶಿಯನ್ನು ಹೊಂದಿದ್ದಿರಬಹುದು. ಮುಖ್ಯವಾಗಿ ಗುರುತ್ವ ಕ್ಷೋಭೆಗಳ ಕಾರಣದಿಂದ, ಈ ದ್ರವ್ಯರಾಶಿಯ ಬಹುತೇಕ ಪಾಲು ಉದ್ಭವದ ಲಕ್ಷಾಂತರ ವರ್ಷಗಳ ಅವಧಿಯಲ್ಲಿ ಬಾಹ್ಯಾಕಾಶಕ್ಕೆ ತಪ್ಪಿಸಿಕೊಂದು ಹೋಗಿ, ಮೂಲ ದ್ರವ್ಯರಾಶಿಯ ೦.೧%ಗಿಂತ ಕಡಿಮೆ ದ್ರವ್ಯರಾಶಿಯನ್ನು ಉಳಿಸಿತು.
೨.೦೬ ಖ.ಮಾ. ತ್ರಿಜ್ಯದಲ್ಲಿನ ಮುಖ್ಯ ಹೊನಲಿನ ಒಳ ತುದಿಯು ಗುರುಗ್ರಹದೊಂದಿಗಿನ ೪:೧ ಕಕ್ಷೀಯ ಅನುರಣನೆಯಿಂದ ನಿರ್ಧರಿತವಾಗಿದೆ.ಈ ತುದಿಯಿಂದಾಚೆ ದಾರಿತಪ್ಪಿ ಹೋದ ಕಾಯಗಳನ್ನು ಗುರುಗ್ರಹವು ಸೆಳೆದು ಅಸ್ಥಿರ ಕಕ್ಷೆಗಳಿಗೆ ಎಸೆಯುತ್ತದೆ. ಸೌರಮಂಡಲದ ಬಾಲ್ಯದಲ್ಲಿ ಈ ತೆರವಿನ ತ್ರಿಜ್ಯದೊಳಗೆ ರೂಪುಗೊಂಡ ಬಹುತೇಕ ಕಾಯಗಳು ಒಂದೇ ಮಂಗಳ ಗ್ರಹದಿಂದ ಸೆಳೆಯಲ್ಪಟ್ಟವು (ಮಂಗಳವು ೧.೬೭ ಖ.ಮಾ.ದಲ್ಲಿ ಅಪರವಿಯನ್ನು ಹೊಂದಿದೆ) ಅಥವಾ ಅದರ ಗುರುತ್ವ ಕ್ಷೋಭೆಗಳಿಂದ ಎಸೆಯಲ್ಪಟ್ಟವು.
ಪ್ರಸ್ತುತದಲ್ಲಿ ಅಸಮ್ಮತಿಗೊಳಪಟ್ಟಿರುವ ಮುಂಚಿನ ಒಂದು ಊಹೆಯ ಪ್ರಕಾರ, ಕ್ಷುದ್ರಗ್ರಹ ಹೊನಲಿನ ಕ್ಷುದ್ರಗ್ರಹಗಳು ಫೇಟನ್ ಎಂಬ ಹೆಸರಿನ ನಾಶವಾದ ಗ್ರಹದ ಅವಶೇಷಗಳು. ಈ ವಾದದಲ್ಲಿ ಎರಡು ಮುಖ್ಯ ಸಮಸ್ಯೆಗಳಿವೆ. ಒಂದು ಸಮಸ್ಯೆ, ಈ ರೀತಿಯ ಪರಿಣಾಮವನ್ನು ಉಂಟುಮಾಡಲು ಬೇಕಾಗುವ ಅಪಾರ ಶಕ್ತಿಯು ಎಲ್ಲಿಂದ ಬಂತು ಎನ್ನುವುದು. ಪ್ರಸ್ತುತದ ಕ್ಷುದ್ರಗ್ರಹ ಹೊನಲಿನ ಒಟ್ಟಾರೆ ದ್ರವ್ಯರಾಶಿಯು ಭೂಮಿಯ ಚಂದ್ರನಿಗಿಂತ ಕಡಿಮೆಯಿದೆ. ಇದರ ವಿವರಣೆಯು ಎರಡನೇ ಸಮಸ್ಯೆ.
ಪರಿಸರ
thumb|300px|right|ಕ್ಷುದ್ರಗ್ರಹ ಹೊನಲು (ಇಲ್ಲಿ ಉತ್ಕೇಂದ್ರೀಯತೆಗಳನ್ನು ಕಾಣಬಹುದು). ಮುಖ್ಯ ಹೊನಲು ಕೆಂಪು ಮತ್ತು ನೀಲಿ ಬಣ್ಣದಲ್ಲಿ ("ಒಳ" ವಲಯವು ಕೆಂಪು ಬಣ್ಣದಲ್ಲಿ) ಜನಪ್ರಿಯ ನಿರೂಪಣೆಗಳಿಗೆ ಪ್ರತಿಕೂಲವಾಗಿ, ಕ್ಷುದ್ರಗ್ರಹ ಹೊನಲು ಬಹುಮಟ್ಟಿಗೆ ಬರಿದಾಗಿದೆ. ಕ್ಷುದ್ರಗ್ರಹಗಳು ಎಷ್ಟು ವಿಶಾಲವಾದ ಆಕಾಶದಲ್ಲಿ ಹರಡಿವೆಯೆಂದರೆ, ಜಾಗರೂಕತೆಯಿಂದ ಗುರಿಯಿಡದೆ ಯಾವುದೇ ಕ್ಷುದ್ರಗ್ರಹವನ್ನು ತಲುಪುವುದು ಬಹಳ ಅಸಂಭವನೀಯ. ಹೀಗಿದ್ದರೂ, ಪ್ರಸ್ತುತದಲ್ಲಿ ತಿಳಿದುಬಂದಿರುವ ಲಕ್ಷಾಂತರ ಕ್ಷುದ್ರಗ್ರಹಗಳಿವೆ. ಇವುಗಳ ಒಟ್ಟು ಸಂಖ್ಯೆಯು ಕೋಟಿಗಳ ವ್ಯಾಪ್ತಿಯಲ್ಲಿದೆ. ನಸುಗೆಂಪು ತರಂಗಾಂತರಗಳಲ್ಲಿ ನಡೆಸಿದ ಸಮೀಕ್ಷೆಯ ಪ್ರಕಾರ, ಮುಖ್ಯ ಹೊನಲಿನಲ್ಲಿ ೧ ಕಿ.ಮೀ. ಅಥವಾ ಹೆಚ್ಚು ವ್ಯಾಸವುಳ್ಳ ಕ್ಷುದ್ರಗ್ರಹಗಳ ಸಂಖ್ಯೆ ೭೦೦,೦೦೦ ರಿಂದ ೧೭ ಲಕ್ಷದವರೆಗೂ ಇದೆ.
ಕ್ಷುದ್ರಗ್ರಹ ಹೊನಲಿನಲ್ಲಿರುವ ಸುಮಾರು ೨೨೦ ಕ್ಷುದ್ರಗ್ರಹಗಳು ೧೦೦ ಕಿ.ಮೀ.ಗಿಂತ ದೊಡ್ಡವು. ಕ್ಷುದ್ರಗ್ರಹ ಹೊನಲಿನ ಅತಿ ದೊಡ್ಡ ಸದಸ್ಯ ಸಿರಿಸ್ ಅಲ್ಲಿನ ಏಕಮಾತ್ರ ಕುಬ್ಜ ಗ್ರಹವೂ ಆಗಿದ್ದು, ಸುಮಾರು ೧೦೦೦ ಕಿ.ಮೀ. ಅಗಲವಿದೆ. ಕ್ಷುದ್ರಗ್ರಹ ಹೊನಲಿನ ಒಟ್ಟು ದ್ರವ್ಯರಾಶಿಯು ೩.೦-೩.೬ ಕಿ.ಗ್ರಾಂ.ಗಳೆಂದು ಅಂದಾಜು ಮಾಡಲಾಗಿದೆ   ಇದು ಭೂಮಿಯ ಚಂದ್ರನ ದ್ರವ್ಯರಾಶಿಯ ೪%ರಷ್ಟಿದೆ. ಈ ಒಟ್ಟು ದ್ರವ್ಯರಾಶಿಯಲ್ಲಿ ಮೂರನೆ ಒಂದು ಭಾಗವು ಸಿರಿಸ್‌ನ ದ್ರವ್ಯರಾಶಿಯೇ ಆಗಿದೆ.
ಕ್ಷುದ್ರಗ್ರಹ ಹೊನಲಿನ ತಾಪಮಾನವು ಸೂರ್ಯನಿಂದ ಇರುವ ದೂರದ ಮೇಲೆ ಅವಲಂಬಿತವಾಗಿದೆ. ಹೊನಲಿನಲ್ಲಿರುವ ಧೂಳಿನ ಕಣಗಳು ಸಾಮನ್ಯವಾಗಿ ೨.೨ ಖ.ಮಾ. ದೂರದಲ್ಲಿ ೨೦೦ Kಯಿಂದ ಹಿಡಿದು ೩.೨ ಖ.ಮಾ. ದೂರದಲ್ಲಿ ೧೬೫ Kಯಷ್ಟು ತಾಪಮಾನದಲ್ಲಿ ಇರುತ್ತವೆ. ಆದರೆ, ಅಕ್ಷೀಯ ಪರಿಭ್ರಮಣೆಯಿಂದಾಗಿ, ಕ್ಷುದ್ರಗ್ರಹವು ಸೌರ ವಿಕಿರಣಕ್ಕೆ ಒಡ್ಡಲ್ಪಟ್ಟು ಮತ್ತೆ ಅಂಧಕಾರದಲ್ಲಿ ಮುಳುಗಿದಾಗ, ಅದರ ಮೇಲ್ಮೈ ತಾಪಮಾನವು ಗಮನಾರ್ಹವಾಗಿ ಬದಲಾಗಬಹುದು.
ರಚನೆ
ಕ್ಷುದ್ರಗ್ರಹ ಹೊನಲು ಮುಖ್ಯವಾಗಿ ಎರಡು ಬಗೆಯ ಕ್ಷುದ್ರಗ್ರಹಗಳನ್ನು ಹೊಂದಿದೆ. ಹೊನಲಿನ ಹೊರಭಾಗಗಳಲ್ಲಿ, ಅಂದರೆ, ಗುರು ಗ್ರಹದ ಕಕ್ಷೆಯ ಬಳಿ, ಇಂಗಾಲದಿಂದ ಸಮೃದ್ಧವಾದ ಕ್ಷುದ್ರಗ್ರಹಗಳು ಕಂಡುಬರುತ್ತವೆ. ಕಾಣುಸಿಗುವ ೭೫% ಕ್ಷುದ್ರಗ್ರಹಗಳೆಲ್ಲಾ ಈ C-ಬಗೆಯ (C - ಇಂಗಾಲ) ಕ್ಷುದ್ರಗ್ರಹಗಳೇ. ಇವುಗಳು ಕೆಂಪಗಿದ್ದು, ಬಹಳ ಕಡಿಮೆ ಪ್ರತಿಫಲನಾಂಶವನ್ನು ಹೊಂದಿರುತ್ತವೆ. ಇವುಗಳ ಮೇಲ್ಮೈ ರಚನೆಯು ಇಂಗಾಲ ಸಮೃದ್ಧವಾದ ಕಾಂಡ್ರೈಟ್ ಉಲ್ಕಾಪಿಂಡಗಳ ರಚನೆಯಂತೆಯೇ ಇದೆ. ರಸಾಯನಿಕವಾಗಿ, ಇವುಗಳ ವರ್ಣಪಟಲವು ಆದಿಕಾಲದ ಸೌರಮಂಡಲದ ರಚನೆಯನ್ನು ಹೋಲುತ್ತದೆ (ಹಗುರ ಧಾತುಗಳು ಮತ್ತು ಹಿಮಗಳಂಥ ಬಾಷ್ಪಶೀಲ ವಸ್ತುಗಳನ್ನು ಹೊರತುಪಡಿಸಿ).
ಹೊನಲಿನ ಒಳ ಭಾಗಗಳ ಬಳಿ, ಸೂರ್ಯನಿಂದ ೨.೫ ಖ.ಮಾ. ದೂರದಲ್ಲಿ, S-ಬಗೆಯ (S-ಸಿಲಿಕೇಟ್) ಕಾಂಡ್ರೈಟ್ ಕ್ಷುದ್ರಗ್ರಹಗಳು ಹೆಚ್ಚು ಸಾಮಾನ್ಯ. ಇವುಗಳ ಮೇಲ್ಮೈ ವರ್ಣಪಟಲಗಳು ಸಿಲಿಕೇಟ್ ಮತ್ತು ಕೆಲವು ಲೋಹಗಳ ಅಸ್ತಿತ್ವವನ್ನು, ಹಾಗೂ ಇಂಗಾಲದ ಸಂಯುಕ್ತಗಳ ಅನುಪಸ್ಥಿತಿಯನ್ನು ಸೂಚಿಸುತ್ತವೆ. ಇದರಿಂದ ತಿಳಿದುಬರುವುದೇನೆಂದರೆ, ಇವು ಆದಿಕಾಲದ ಸೌರಮಂಡಲಕ್ಕಿಂತ ಬಹಳ ಪರಿವರ್ತಿತ ಪದಾರ್ಥಗಳಿಂದ ರಚಿತವಾಗಿವೆ. ಒಟ್ಟು ಕ್ಷುದ್ರಗ್ರಹ ಸಂಖೆಯ ಸುಮಾರು ೧೭%ರಷ್ಟು ಇರುವ ಇವು ಸಾಪೇಕ್ಷವಾಗಿ ಹೆಚ್ಚು ಪ್ರತಿಫಲನಾಂಶವನ್ನು ಹೊಂದಿವೆ.
ಒಟ್ಟು ಸಂಖ್ಯೆಯ ೧೦% ಇರುವ ಮೂರನೆ ಗುಂಪಿನ ಕ್ಷುದ್ರಗ್ರಹಗಳೆಂದರೆ, M-ಬಗೆಯವು. ಲೋಹರೂಪಿ ಕಬ್ಬಿಣ-ನಿಕಲ್‌ಗಳ ಪಟಲಗಳನ್ನು ಹೋಲುವ ಇವುಗಳ ವರ್ಣಪಟಲವು, ಬಿಳಿ ಅಥವಾ ಸ್ವಲ್ಪ ಕೆಂಪು ಬಣ್ಣದಲ್ಲಿದ್ದು, ಶೋಷಣ ರೋಹಿತ ರಹಿತವಾಗಿದೆ. ಅಪ್ಪಳಿಕೆಗಳಿಂದ ಧ್ವಂಸಗೊಂಡ ಪ್ರತ್ಯೇಕಿತ ಮೂಲ ಜನಕ ಕಾಯಗಳ ಲೋಹೀಯ ಒಳಭಾಗಗಳಿಂದ *M*-ಬಗೆಯ ಕ್ಷುದ್ರಗ್ರಹಗಳು ಹುಟ್ಟಿದವು ಎಂದು ನಂಬಲಾಗಿದೆ. ಆದರೆ, ಕೆಲವು ಸಿಲಿಕೇಟ್ ಸಂಯುಕ್ತಗಳೂ ಈ ರೀತಿಯ ವರ್ಣಪಟಲವನ್ನು ನಿರ್ಮಿಸಬಲ್ಲವು. ಹೀಗಾಗಿ, ದೊಡ್ಡ M-ಬಗೆಯ ಕ್ಷುದ್ರಗ್ರಹವಾದ 22 Kalliope ಮುಖ್ಯವಾಗಿ ಲೋಹಗಳಿಂದ ರಚಿತವಾದಂತೆ ಕಂಡುಬರುವುದಿಲ್ಲ. ಮುಖ್ಯ ಹೊನಲಿನಲ್ಲಿ M-ಕ್ಷುದ್ರಗ್ರಹಗಳ ಸಂಖ್ಯಾ ವಿತರಣೆಯು ಸುಮಾರು ೨.೭ ಖ.ಮಾ.ದಷ್ಟು ದೀರ್ಘಾರ್ಧ ಅಕ್ಷದಲ್ಲಿ ಅತ್ಯಧಿಕವಾಗಿರುತ್ತದೆ.
ಕರ್ಕ್‌ವುಡ್ ತೆರವುಗಳು
250px|thumb|ಮುಖ್ಯ ಹೊನಲಿನ "ಒಳ" ಭಾಗದಲ್ಲಿ ಕ್ಷುದ್ರಗ್ರಹಗಳ [[ದೀರ್ಘಾರ್ಧ ಅಕ್ಷಗಳ ವಿತರಣೆ. ಹಸಿರು ಬಾಣಗಳು ತೋರಿಸುತ್ತಿರುವ ಕರ್ಕ್‌ವುಡ್ ತೆರವುಗಳಲ್ಲಿ ಗುರು ಗ್ರಹದ ಜೊತೆ ಉಂಟಾಗುವ ಕಕ್ಷೀಯ ಅನುರಣನೆಗಳು ಕಕ್ಷೆಗಳನ್ನು ಅಸ್ಥಿರಗೊಳಿಸುತ್ತವೆ.]]
ಸೂರ್ಯನಿಂದ ಕೆಲವು ನಿಗದಿತ ತ್ರಿಜ್ಯಗಳ ದೂರದಲ್ಲಿ, ಮುಖ್ಯ ಹೊನಲಿನಲ್ಲಿ ಕ್ಷುದ್ರಗ್ರಹಗಳು ಬಹು ವಿರಳವಾಗಿ ಸಿಗುತ್ತವೆ. ಈ ತ್ರಿಜ್ಯಗಳಲ್ಲಿ, ಕ್ಷುದ್ರಗ್ರಹಗಳ ಸರಾಸರಿ ಪರಿಭ್ರಮಣೆ ಅವಧಿಯು ಗುರು ಗ್ರಹದ ಪರಿಭ್ರಮಣೆ ಅವಧಿಯೊಂದಿಗೆ ಒಂದು ಪೂರ್ಣಾಂಕ ಭಿನ್ನರಾಶಿಯನ್ನು ರೂಪಿಸುತ್ತದೆ. ಈ ಕಾರಣದಿಂದ ಕ್ಷುದ್ರಗ್ರಹವು ಅನಿಲ ದೈತ್ಯದೊಡನೆ ಅನುರಣನೆಗೆ ಸಿಲುಕಿಕೊಂದು ಅದರ ಕಕ್ಷೆಯೇ ಮಾರ್ಪಡುತ್ತದೆ. ಒಟ್ಟಾರೆ, ಈ ಕ್ಷುದ್ರಗ್ರಹಗಳು ಯಾದೃಚ್ಛಿಕವಾಗಿ ಬೇರೆ ಬೇರೆ ಕಕ್ಷೆಗಳಿಗೆ ತಳ್ಳಲ್ಪಡುತ್ತವೆ.
ಕ್ಷುದ್ರಗ್ರಹ ಹೊನಲಿನ ಈ ವಿರಳ ವಲಯಗಳಿಗೆ ಕರ್ಕ್‌ವುಡ್ ತೆರವುಗಳೆಂದು ಹೆಸರು. ಮುಖ್ಯ ತೆರವುಗಳು ೩:೧, ೫:೨ ೭:೩ ಮತ್ತು ೨:೧ ಸರಾಸರಿ-ಚಲನೆ ಅನುರಣನಗಳಲ್ಲಿ ಕಂಡುಬರುತ್ತವೆ. ಅಂದರೆ, ೩:೧ ಕರ್ಕ್‌ವುಡ್ ತೆರವಿನ ಒಂದು ಕ್ಷುದ್ರಗ್ರಹವು ಮೂರು ಬಾರಿ ಸೂರ್ಯನನ್ನು ಪರಿಭ್ರಮಿಸುವಷ್ಟರಲ್ಲಿ ಗುರು ಗ್ರಹವು ಸೂರ್ಯನನ್ನು ಒಮ್ಮೆ ಪರಿಭ್ರಮಿಸುತ್ತದೆ. ಬೇರೆ ಹಲವೆಡೆಗಳಲ್ಲಿ ಇನ್ನೂ ದುರ್ಬಲವಾದ ಅನುರಣನಗಳು ಉಂಟಾಗಿ, ತೆಳುವಾದ ತೆರವುಗಳು ಹುಟ್ಟಿಕೊಳ್ಳುತ್ತವೆ. (ಉದಾಹರಣೆಗೆ, ೨.೭೧ ಖ.ಮಾ. ದೀರ್ಘಾರ್ಧ ಅಕ್ಷದಲ್ಲಿ ೮:೩ ಅನುರಣನೆಯು ತೆರವನ್ನು ಸೃಷ್ಟಿಸುತ್ತದೆ.)
ಕ್ಷುದ್ರಗ್ರಹ ಹೊನಲಿನ ಮುಖ್ಯ ಕ್ಷುದ್ರಗ್ರಹಗಳನ್ನು ಪ್ರಮುಖ ಕರ್ಕ್‌ವುಡ್ ತೆರವುಗಳ ಆಧಾರದ ಮೇಲೆ ಮೂರು ವಲಯಗಳಾಗಿ ವಿಂಗಡಿಸಲಾಗಿದೆ. ಮೊದಲನೇ ವಲಯವು ೪:೧ ಅನುರಣನೆ (೨.೦೬ ಖ.ಮಾ.) ಮತ್ತು ೩:೧ ಅನುರಣನೆ (೨.೫ ಖ.ಮಾ.) ಕರ್ಕ್‌ವುಡ್ ತೆರವುಗಳ ನಡುವೆ ಸ್ಥಿತವಾಗಿದೆ. ಎರಡನೇ ವಲಯವು ಮೊದಲನೇ ವಲಯದ ಕೊನೆಯಿಂದ ೫:೨ ಅನುರಣನೆ ತೆರವಿನವರೆಗೆ (೨.೮೨ ಖ.ಮಾ.) ವ್ಯಾಪಿಸಿದೆ. ಮೂರನೇ ವಲಯವು ಎರಡನೇ ವಲಯದ ಹೊರತುದಿಯಿಂದ ೨:೧ ಅನುರಣನೆ ತೆರವಿನವರೆಗೆ (೩.೨೮ ಖ.ಮಾ.) ವ್ಯಾಪಿಸಿದೆ. ಮುಖ್ಯ ಹೊನಲನ್ನು ಹೊರ ಮತ್ತು ಒಳ ಹೊನಲುಗಳನ್ನಾಗಿ ವಿಂಗಡಿಸಬಹುದು. ಈ ವಿಂಗಡಣೆಯ ಪ್ರಕಾರ ೩:೧ ಕರ್ಕ್‌ವುಡ್ ತೆರವಿಗಿಂತ (೨.೫ ಖ.ಮಾ.) ಮಂಗಳದ ಹತ್ತಿರದಲ್ಲಿ ಪರಿಭ್ರಮಿಸುವ ಕ್ಷುದ್ರಗ್ರಹಗಳು ಒಳ ಹೊನಲನ್ನು ರೂಪಿಸುತ್ತವೆ. ಗುರು ಗ್ರಹದ ಹತ್ತಿರ ಕಕ್ಷೆಗಳನ್ನು ಹೊಂದಿರುವ ಕ್ಷುದ್ರಗ್ರಹಗಳು ಹೊರ ಹೊನಲನ್ನು ರೂಪಿಸುತ್ತವೆ. (ಕೆಲವು ಲೇಖಕರು ಒಳ ಮತ್ತು ಹೊರ ಹೊನಲುಗಳನ್ನು ೨:೧ ಅನುರಣನೆ ತೆರವಿನಲ್ಲಿ [೩.೩ ಖ.ಮಾ.] ಮರುವಿಂಗಡಣೆ ಮಾಡಿದರೆ, ಮತ್ತೆ ಕೆಲವರು ಒಳ, ನಡು ಮತ್ತು ಹೊರ ಹೊನಲುಗಳನ್ನು ವ್ಯಾಖ್ಯಾನಿಸುತ್ತಾರೆ.)
ಅಪ್ಪಳಿಕೆಗಳು
ಮುಖ್ಯ ಹೊನಲಿನ ಕ್ಷುದ್ರಗ್ರಹಗಳ ಅಕ್ಷೀಯ ಪರಿಭ್ರಮಣಾ ಅವಧಿಗೆ ಒಂದು ಕನಿಷ್ಠ ಮಿತಿ ಇದೆಯೆಂದು ಅವುಗಳ ಮಾಪನೆಗಳಿಂದ ತಿಳಿದುಬರುತ್ತದೆ. ೧೦೦ ಮೀಟರ್‌ಗಳಿಗಿಂತ ಹೆಚ್ಚು ವ್ಯಾಸವುಳ್ಳ ಯಾವುದೇ ಕ್ಷುದ್ರಗ್ರಹವು ೨.೨ ಘಂಟೆಗಳಿಗಿಂತ ಕಡಿಮೆ ಅವಧಿಯನ್ನು ಹೊಂದಿಲ್ಲ. ಇದಕ್ಕಿಂತ ಹೆಚ್ಚು ವೇಗವಾಗಿ ಸುತ್ತುತ್ತಿರುವ ಕ್ಷುದ್ರಗ್ರಹಗಳಲ್ಲಿ, ಮೇಲ್ಮೈ ಗುರುತ್ವಕ್ಕಿಂತ ಕೇಂದ್ರಾಪಗಾಮಿ ಬಲವೇ ಹೆಚ್ಚಾಗಿರುತ್ತದೆ. ಹೀಗಾಗಿ, ಅವುಗಳ ಮೇಲಿರುವ ಸಡಿಲ ಪದಾರ್ಥಗಳು ಬಾಹ್ಯಾಕಾಶಕ್ಕೆ ಹಾರಿಹೋಗುತ್ತವೆ. ಆದರೂ, ಲೆಕ್ಕಾಚಾರಗಳ ಪ್ರಕಾರ, ಒಂದು ಘನರೂಪಿ ಕಾಯವು ಇದಕ್ಕಿಂತ ಹೆಚ್ಚು ವೇಗವಾಗಿ ಸುತ್ತಬೇಕು. ಇದರಿಂದ ತಿಳಿದುಬರುವುದೇನೆಂದರೆ, ೧೦೦ ಮೀಟರ್‌ಗಳಿಗಿಂತ ಹೆಚ್ಚಿನ ವ್ಯಾಸದ ಹೆಚ್ಚಿನ ಕ್ಷುದ್ರಗ್ರಹಗಳು ವಾಸ್ತವದಲ್ಲಿ ಕ್ಷುದ್ರಗ್ರಗಳ ನಡುವಣ ಅಪ್ಪಳಿಕೆಗಳಿಂತ ಉಂಟಾದ ಕಲ್ಲು/ಮಣ್ಣಿನ ರಾಶಿಗಳು.
ಮುಖ್ಯ ಹೊನಲಿನಲ್ಲಿ ಹೆಚ್ಚು ಕ್ಷುದ್ರಗ್ರಹಗಳಿರುವ ಕಾರಣ, ಇಲ್ಲಿನ ಪರಿಸರವು ಬಹಳ ಚಟುವಟಿಕೆಯಿಂದ ಕೂಡಿದ್ದು, ಕ್ಷುದ್ರಗ್ರಹಗಳ ನಡುವೆ ಪದೇ ಪದೇ (ಖಗೋಳಶಾಸ್ತ್ರೀಯ ಕಾಲಾವಧಿಗಳಲ್ಲಿ) ಅಪ್ಪಳಿಕೆಗಳು ಸಂಭವಿಸುತ್ತಿರುತ್ತವೆ. ಮುಖ್ಯ ಹೊನಲಿನಲ್ಲಿ ೧೦-ಕಿ.ಮೀ. ಸರಾಸರಿ ತ್ರಿಜ್ಯವುಳ್ಳ ಕಾಯಗಳ ನಡುವೆ ಸುಮಾರು ೧ ಕೋಟಿ ವರ್ಷಗಳಿಗೊಮ್ಮೆ ಅಪ್ಪಳಿಕೆಗಳು ಉಂಟಾಗುತ್ತವೆ. ಅಪ್ಪಳಿಕೆಯಿಂದ ಕ್ಷುದ್ರಗ್ರಹವು ಹಲವು ಸಣ್ಣ ತುಣುಕುಗಳಾಗಿ ಪುಡಿಯಾಗಬಹುದು (ಹೀಗಾದಲ್ಲಿ, ಒಂದು ಹೊಸ ಕ್ಷುದ್ರಗ್ರಹ ವರ್ಗವೂ ರೂಪುಗೊಳ್ಳಬಹುದು). ಈ ರೀತಿಯ ಅಪ್ಪಳಿಕೆಗಳಿಂದ ಹೊರಬಂದ ಭಗ್ನಾವಶೇಷದ ಕೆಲವು ತುಣುಕುಗಳು ಉಲ್ಕಾಭಗಳಾಗಿ ಭೂಮಿಯ ವಾಯುಮಂಡಲವನ್ನೂ ಪ್ರವೇಶಿಸಬಹುದು. ಕಡಿಮೆ ಸಾಪೇಕ್ಷ ವೇಗದಲ್ಲಿ ಉಂಟಾಗುವ ಅಪ್ಪಳಿಕೆಗಳು ಎರಡು ಕ್ಷುದ್ರಗ್ರಹಗಳನ್ನು ಒಟ್ಟಿಗೆಯೂ ಸೇರಿಸಬಹುದು. ೫೦೦ ಕೋಟಿ ವರ್ಷಗಳ ನಂತರ, ಪ್ರಸ್ತುತದ ಕ್ಷುದ್ರಗ್ರಹ ಹೊನಲು ಮುಂಚಿನ ಹೊನಲಿಗಿಂತ ಬಹಳ ವಿಭಿನ್ನವಾಗಿದೆ.
ಕ್ಷುದ್ರಗ್ರಹಗಳಲ್ಲದೆ, ಮುಖ್ಯ ಹೊನಲಿನಲ್ಲಿ ನೂರಾರು ಮೈಕ್ರಾನ್ಗಳ ತ್ರಿಜ್ಯವನ್ನು ಹೊಂದಿರುವ ಧೂಳಿನ ಕಣಗಳ ಪಟ್ಟಿಗಳೂ ಕಾಣಬರುತ್ತವೆ. ಕಡೇಪಕ್ಷ ಭಾಗಶಃವಾದರೂ, ಈ ನುಣುಪಾದ ಧೂಳಿನ ಕಣಗಳ ಉದ್ಭವವು ಕ್ಷುದ್ರಗ್ರಹಗಳ ನಡುವಣ ಅಪ್ಪಳಿಕೆಗಳು ಮತ್ತು ಕ್ಷುದ್ರಗ್ರಹಗಳ ಮೇಲೆ ಸೂಕ್ಷ್ಮ-ಉಲ್ಕಾಪಿಂಡಗಳ ಅಪ್ಪಳಿಕೆಗಳಿಂದ ಆಗುತ್ತದೆ. ಪಾಯ್ನ್‌ಟಿಂಗ್-ರಾಬರ್ಟ್‌ಸಣ್ ಪರಿಣಾಮದ ಕಾರಣದಿಂದ, ಸೌರ ವಿಕಿರಣದ ಒತ್ತಡವು ಈ ಧೂಳನ್ನು ನಿಧಾನವಾಗಿ ಸುರುಳಿಯಾಕಾರದಲ್ಲಿ ಸೂರ್ಯನತ್ತ ಎಳೆಯುತ್ತದೆ.
ವರ್ಗಗಳು
ಮುಖ್ಯ ಹೊನಲಿನ ಸುಮಾರು ಮೂರನೆ ಒಂದರಷ್ಟು ಕ್ಷುದ್ರಗ್ರಹಗಳು ಒಂದು ವರ್ಗಕ್ಕೆ ಸೇರಿವೆ. ಈ ಕ್ಷುದ್ರಗ್ರಹಗಳು ಸುಮಾರು ಒಂದೇ ಪ್ರಮಾಣದ ದೀರ್ಘಾರ್ಧ ಅಕ್ಷ, ಉತ್ಕೇಂದ್ರೀಯತೆ, ಕಕ್ಷೀಯ ಓರೆ, ಮುಂತಾದ ಕಕ್ಷೀಯ ಲಕ್ಷಣಗಳನ್ನು ಹೊಂದಿರುತ್ತವೆ. ಇವೆಲ್ಲಾ ಒಂದು ದೊಡ್ಡ ಕಾಯವು ಧ್ವಂಸವಾದಾಗ ಅದರ ಪುಡಿಗಳಿಂದ ಉದ್ಭವವಾದವು ಎಂದು ಇದರಿಂದ ತಿಳಿದುಬರುತ್ತದೆ. ಹಲವು ಕ್ಷುದ್ರಗ್ರಹಗಳಲ್ಲಿ ಒಂದೇ ಥರದ ವರ್ಣಪಟಲ ವೈಶಿಷ್ಟ್ಯಗಳು ಕಂಡುಬಂದಾಗ ಅವು ಒಂದೇ ವರ್ಗಕ್ಕೆ ಸೇರಿದವು ಎಂದು ತರ್ಕಿಸಬಹುದು.
ಹೊನಲಿನ ಒಳ ತುದಿಯಲ್ಲಿ (೧.೭೮ ರಿಂದ ೨.೦ ಖ.ಮಾ. ದೂರದ ವ್ಯಾಪ್ತಿಯಲ್ಲಿ) ಹಂಗೇರಿಯ ವರ್ಗವಿದೆ. ಈ ವರ್ಗದ ಮುಖ್ಯ ಸದಸ್ಯ ೪೩೪ ಹಂಗೇರಿಯವನ್ನು ಆಧಾರಿಸಿ ಈ ವರ್ಗಕ್ಕೆ ಹೆಸರು ಕೊಡಲಾಗಿದೆ. ಈ ವರ್ಗದಲ್ಲಿ ಕದೇಪಕ್ಷ ೫೨ ಹೆಸರುಳ್ಳ ಕ್ಷುದ್ರಗ್ರಹಗಳಿವೆ. ೪:೧ ಕರ್ಕ್‌ವುಡ್ ತೆರವು ಹಂಗೇರಿಯ ವರ್ಗವನ್ನು ಮುಖ್ಯ ಕಾಯದಿಂದ ಪ್ರತ್ಯೇಕಿಸುತ್ತದೆ. ಈ ವರ್ಗದ ಕಾಯಗಳು ಹೆಚ್ಚು ಕಕ್ಷೀಯ ಓರೆಯನ್ನು ಹೊಂದಿವೆ. ಈ ವರ್ಗದ ಕೆಲವು ಕಾಯಗಳು ಮಂಗಳ ಗ್ರಹವನ್ನು ಹಾದುಹೋಗುವ ಕ್ಷುದ್ರಗ್ರಗಳ ವರ್ಗಕ್ಕೆ ಸೇರುತ್ತವೆ. ಈ ವರ್ಗದಲ್ಲಿ ಹೆಚ್ಚು ಕಾಯಗಳಿಲ್ಲದಿರುವುದಕ್ಕೆ ಮಂಗಳ ಗ್ರಹದ ಗುರುತ್ವ ಕ್ಷೋಭೆಗಳು ಒಂದು ಸಂಭವನೀಯ ಕಾರಣ.
ಮುಖ್ಯ ಹೊನಲಿನ ಒಳ ಭಾಗದಲ್ಲಿರುವ ಇನ್ನೊಂದು ಹೆಚ್ಚು ಓರೆಯ ವರ್ಗವೆಂದರೆ ಫೊಕಾಯ ವರ್ಗ. ಈ ವರ್ಗವು ಮುಖ್ಯವಾಗಿ S-ಬಗೆಯ ಕ್ಷುದ್ರಗ್ರಹಗಳಿಂದ ಕೂಡಿದೆ. ಹೋಲಿಕೆಯಲ್ಲಿ, ನೆರೆಯ ಹಂಗೇರಿಯ ವರ್ಗವು ಕೆಲವು E-ಬಗೆಯ ಕ್ಷುದ್ರಗ್ರಹಗಳನ್ನು ಹೊಂದಿದೆ. ಫೊಕಾಯ ವರ್ಗದ ಕ್ಷುದ್ರಗ್ರಹಗಳು ಸೂರ್ಯನನ್ನು ೨.೨೫ ರಿಂದ ೨.೫ ಖ.ಮಾ. ದೂರದಲ್ಲಿ ಪರಿಭ್ರಮಿಸುತ್ತವೆ.
ಮುಖ್ಯ ಹೊನಲಿನಲ್ಲಿ ಮೂರು ಪ್ರಮುಖ ಧೂಳಿನ ಪಟ್ಟಿಗಳನ್ನು ಕಂಡುಹಿಡಿಯಲಾಗಿದೆ. ಇವುಗಳು ಇಯಾಸ್, ಕೊರೋನಿಸ್ ಮತ್ತು ಥೆಮಿಸ್ ವರ್ಗಗಳಂತೆಯೇ ಕಕ್ಷೀಯ ಓರೆಗಳನ್ನು ಹೊಂದಿರುವುದರಿಂದ, ಈ ಧೂಳಿನ ಪಟ್ಟಿಗಳು ಮೇಲಿನ ವರ್ಗಗಳ ಜೊತೆ ಹೊಂದಿಕೆಯಲ್ಲಿ ಇರುವ ಸಾಧ್ಯತೆಗಳಿವೆ.
ಬಾಹ್ಯ ಸಂಪರ್ಕಗಳು
ವರ್ಗ:ನಮ್ಮ ಸೌರಮಂಡಲ ವರ್ಗ:ಖಗೋಳಶಾಸ್ತ್ರ
ಅಮಿಯಾ ಸ್ಕಾಟ್
ಅಮಿಯಾ ಸ್ಕಾಟ್ (ಜನನ ಜನವರಿ 11, 1988) ಒಬ್ಬ ಅಮೇರಿಕನ್ ನಟಿ, ರೂಪದರ್ಶಿ, ಲೇಖಕಿ ಮತ್ತು ನರ್ತಕಿ. Instagram ನಂತಹ ಸಾಮಾಜಿಕ ಮಾಧ್ಯಮಗಳಲ್ಲಿ LGBT ಬಾಲ್ ಸಮುದಾಯದಲ್ಲಿ ನೆಲೆಯಾಗಿ ಮತ್ತು ಫಾಕ್ಸ್ ದೂರದರ್ಶನ ಸರಣಿ <i id="mwDA">ಸ್ಟಾರ್</i> (2016-2019) ನಲ್ಲಿ ಕಾಟನ್ ಪಾತ್ರಕ್ಕಾಗಿ ಅವಳು ಹೆಸರುವಾಸಿಯಾಗಿದ್ದಾಳೆ. ಅವಳು ದಿ ರಿಯಲ್ ಹೌಸ್‌ವೈವ್ಸ್ ಆಫ್ ಅಟ್ಲಾಂಟಾದ ಎಂಟನೇ ಸೀಸನ್‌ನಲ್ಲಿ ಕಾಣಿಸಿಕೊಂಡಳು .
ಆರಂಭಿಕ ಜೀವನ
ಅಮಿಯಾ ಸ್ಕಾಟ್ ಜನವರಿ 11, 1988 ರಂದು ಮ್ಯಾನ್‌ಹ್ಯಾಟನ್‌ನಲ್ಲಿ ಜನಿಸಿದರು ಅವಳು ನ್ಯೂ ಓರ್ಲಿಯನ್ಸ್, ಲೂಯಿಸಿಯಾನದಲ್ಲಿ ಬೆಳೆದಳು.
ನಟನೆ
ಬಾಲ್ ರೂಂಗಳ ಭಾಗವಾಗಿ ತನ್ನ ಪ್ರದರ್ಶನದ ವೀಡಿಯೊಗಳನ್ನು YouTube ಗೆ ಅಪ್‌ಲೋಡ್ ಮಾಡಿದಾಗ ಸ್ಕಾಟ್ ಇಂಟರ್ನೆಟ್ ಸೆಲೆಬ್ರಿಟಿಯಾದಳು. ನಂತರ ಅವಳು " ಇನ್‌ಸ್ಟಾ-ಫೇಮಸ್ " ಆದ ನಂತರ, ಮೊದಲು ಮತ್ತು ನಂತರದ ಫೋಟೋವನ್ನು ಪೋಸ್ಟ್ ಮಾಡಿದ ನಂತರ, ಅದು ಅವಳ ಯುವ ಸ್ವಯಂ, ಪುರುಷನಂತೆ ಮತ್ತು ಅವಳ ಪ್ರಸ್ತುತ ಸ್ವಯಂ, ಸ್ವಯಂ-ವಾಸ್ತವಿಕ ಸ್ತ್ರೀಗೆ ವ್ಯತಿರಿಕ್ತವಾಗಿದೆ.
2015 ರಲ್ಲಿ, ಸ್ಕಾಟ್ ಅನ್ನು ಅದರ ಎಂಟನೇ ಸೀಸನ್‌ಗಾಗಿ ದಿ ರಿಯಲ್ ಹೌಸ್‌ವೈವ್ಸ್ ಆಫ್ ಅಟ್ಲಾಂಟಾ ಪಾತ್ರಕ್ಕೆ ಸೇರಿಸಲಾಗಿದೆ ಎಂದು ಘೋಷಿಸಲಾಯಿತು; ರಿಯಲ್ ಹೌಸ್‌ವೈವ್ಸ್ ಫ್ರಾಂಚೈಸ್‌ನಲ್ಲಿ ನಟಿಸಿದ ಮೊದಲ ಟ್ರಾನ್ಸ್‌ಜೆಂಡರ್ ಮಹಿಳೆ. ಸ್ಕಾಟ್ ನಂತರ ಕಾರ್ಯಕ್ರಮವನ್ನು ತೊರೆದರು, ನಿರ್ಮಾಪಕರು ತಾನು ವರ್ತಿಸಬೇಕೆಂದು ಬಯಸಿದ ರೀತಿಯಿಂದ ಮನನೊಂದಿದ್ದೇನೆ ಎಂದು ಹೇಳಿದಳು, ಅದು ತನ್ನ ಟ್ರಾನ್ಸ್ ಐಡೆಂಟಿಟಿಯ ಶೋಷಣೆಯಾಗಿದೆ ಎಂದು ಅವಳು ನಂಬಿದ್ದಳು. ಬ್ರಾವೋದಲ್ಲಿನ ನಿರ್ಮಾಪಕರು ನಂತರ ಸ್ಕಾಟ್ ಇನ್ನು ಮುಂದೆ ಪ್ರದರ್ಶನದಲ್ಲಿ ಇಲ್ಲದಿರುವ ಕಾರಣ ಆಕೆಯ ಮಂಗಳಮುಖಿ ಗುರುತು "[ಅವಳ] ಆಸಕ್ತಿದಾಯಕವಾಗಲು ಸಾಕಾಗಲಿಲ್ಲ" ಎಂದು ಹೇಳಿದರು.
ಹೌಸ್‌ವೈವ್ಸ್‌ನಿಂದ ನಿರ್ಗಮಿಸಿದ ಸ್ವಲ್ಪ ಸಮಯದ ನಂತರ, ಸ್ಕಾಟ್‌ರನ್ನು ಲೀ ಡೇನಿಯಲ್ಸ್ ಅವರು ಸ್ಟಾರ್ ಶೋನಲ್ಲಿ ನಟಿಸಿದರು; ಇದು ಸ್ಕಾಟ್‌ನ ಮೊದಲ ನಟನಾ ಪಾತ್ರವಾಯಿತು. ಅವರು 2016 ರಿಂದ 2019 ರವರೆಗಿನ ಸರಣಿಯಲ್ಲಿ ಮೂರು ಸೀಸನ್‌ಗಳಲ್ಲಿ ನಟಿಸಿದ್ದಾರೆ.
ಪುಸ್ತಕಗಳು
ಸ್ಕಾಟ್ ತನ್ನ ಮೊದಲ ಪುಸ್ತಕ, ಮೆಮೊಯಿರ್ಸ್ ಆಫ್ ಎ ಮೆರ್ಮೇಯ್ಡ್ ಎಂಬ ಆತ್ಮಚರಿತ್ರೆಯನ್ನು ಮಾರ್ಚ್ 31, 2019 ರಂದು ಪ್ರಕಟಿಸಿದರು
ಸೌಂದರ್ಯವರ್ಧಕಗಳು
ಸ್ಕಾಟ್ ಪ್ರತಿಸ್ಪರ್ಧಿ ಪ್ರಪಂಚದೊಂದಿಗೆ ಅಮಿಯಾ ಬ್ಯೂಟಿ ಎಂಬ ಸೌಂದರ್ಯ ರೇಖೆಯನ್ನು ಹೊಂದಿದ್ದಾರೆ. ಅವಳ ಮೊದಲ ಉತ್ಪನ್ನ ಲಿಪ್-ಗ್ಲಾಸ್ ಆಗಿದೆ.
ಬಾಹ್ಯ ಕೊಂಡಿಗಳು
ವರ್ಗ:Articles with hCards ವರ್ಗ:ಜೀವಂತ ವ್ಯಕ್ತಿಗಳು ವರ್ಗ:ಸ್ತ್ರೀವಾದ ಮತ್ತು ಜಾನಪದ ೨೦೨೩ ಸ್ಪರ್ಧೆಯ ಲೇಖನ
ಫೋರ್ಬ್ಸ್
ಕೌಟುಂಬಿಕ ಸಂಸ್ಥೆಯ ಇತಿಹಾಸ
thumb|ಮನ್ ಹಟನ್ ದಲ್ಲಿನ ೫ ನೇ ಅವೆನ್ಯೂ ದ ಫೋರ್ಬ್ಸ್ ಪ್ರಧಾನ ಕಚೇರಿ (ಈಗ ಅದು ನ್ಯೂಯಾರ್ಕ್ ವಿಶ್ವವಿದ್ಯಾಲಯದವರ ಮಾಲಿಕತ್ವದಲ್ಲಿದೆ) ೧೯೧೭ ರಲ್ಲಿ, ಬಿ. ಸಿ. ಫೋರ್ಬ್ಸ್ ಎಂದು ಹೆಸರಾದ, ಬೆರ್ಟಿ ಚಾರ್ಲ್ಸ್ ಫೋರ್ಬ್ಸ್, ಉನ್ನತ ತೀರ್ಮಾನ ಕೈಗೊಳ್ಳುವವರನ್ನು ಸಜ್ಜುಗೊಳಿಸಲು ಪಾಕ್ಷಿಕ ವ್ಯವಹಾರದ ಪ್ರಕಟಣೆಯಾದ ಫೋರ್ಬ್ಸ್ ನಿಯತಕಾಲಿಕೆಯನ್ನು ಪ್ರಾರಂಭಿಸಿದನು. ಸ್ಕಾಟಿಶ್ ವಲಸೆಗಾರ ಬಿ. ಸಿ. ಫೋರ್ಬ್ಸ್ ೧೯೦೪ ರಲ್ಲಿ ನ್ಯೂಯಾರ್ಕ್ ಗೆ ಬಂದರು, ಹಾಗೂ ಜರ್ನಲ್ ಆಫ್ ಕಾಮರ್ಸ್ ಗೆ ವರದಿಗಾರನಾಗಿ ಮುಫತ್ತಾಗಿ ಕೆಲಸ ಮಾಡುವದಾಗಿ ತಿಳಿಸಿ ತನ್ನ ಮೊದಲ ಉದ್ಯೋಗವನ್ನು ಪಡೆದರು. ಹನ್ನೆರಡು ವರ್ಷಗಳ ನಂತರ ಅವರು ವಿಶಾಲವಾದ ಓದುಗರನ್ನುಳ್ಳ ವ್ಯವಹಾರಗಳ ಅಂಕಣಕಾರರಾಗಿದ್ದರು. ೧೯೧೭ ರಲ್ಲಿ, ತಮ್ಮ ಪ್ರತಿ ದಿನದ ಅಂಕಣ ಹಾಗೂ ತಮ್ಮ ಇತರೆ ಸಂಚಿಕೆಗಳ ವೈಶಿಷ್ಟ್ಯಪೂರ್ಣ ಸಾಹಿತ್ಯಿಕ ಲೇಖನಗಳಿಗಾಗಿ ತಮ್ಮ ಅತಿ ಹೆಚ್ಚಾದ ವಿಸ್ತಾರವುಳ್ಳಂತಹ ಭಾವನೆಗಳನ್ನು ವ್ಯಕ್ತಗೊಳಿಸುವುದಕ್ಕಾಗಿ ಅವರು ಫೋರ್ಬ್ಸ್ ಅನ್ನು ಪ್ರಾರಂಭಿಸಿದರು.
೧೯೪೬ ರಲ್ಲಿ, ಎರಡನೆಯ ಮಹಾಯುದ್ಧದ ನಂತರ, ಬಿ. ಸಿ ಪುತ್ರರಾದ, ಬ್ರೂಸ್ ಮತ್ತು ಮಾಲ್ಕೊಮ್ ಫೋರ್ಬ್ಸ್ ಸಂಸ್ಥೆಗೆ ಸೇರಿದರು. ಬ್ರೂಸ್ ಡೆಟ್ರಾಯಿಟ್ ನಲ್ಲಿ ಜಾಹಿರಾತಿನ ಮುಖ್ಯಸ್ಥರಾದರು, ಮತ್ತು ಮಾಲ್ಕೊಮ್ ಸಹಾಯಕ ಪ್ರಕಾಶಕರಾದರು. ೧೯೫೪ ರಲ್ಲಿ ಬಿ. ಸಿ ಯವರು ಮರಣಿಸಿದಾಗ, ಬ್ರೂಸ್ ಅವರು ಅಧ್ಯಕ್ಷರಾದರು ಹಾಗೂ ಮಾಲ್ಕೊಮ್ ಮುಖ್ಯ ಸಂಪಾದಕ ಹಾಗೂ ಪ್ರಕಾಶಕರಾದರು.
ಮಾಲ್ಕೊಮ್ ಮತ್ತು ಬ್ರೂಸ್ ರಲ್ಲದೆ, ಇನ್ನೂ ಮೂರು ಸಹೋದರರಿದ್ದರು: ಡಂಕನ್, ತನ್ನ ಹದಿ ವಯಸ್ಸಿನಲ್ಲಿಯೇ ಮರಣಿಸಿದನು, ಗೊರ್ಡನ್ ೧೯೮೭ ರಲ್ಲಿ ಗತಿಸಿದರು, ಹಾಗೂ ವ್ಯಾಲೆಸ್, ಈಗ ಫೋರ್ಬ್ಸ್ ಇನ್ವೆಸ್ಟರ್ಸ್ ಅಡ್ವೈಸರಿ ಇನಸ್ಟಿಟ್ಯೂಟ್ ನ ಅಧ್ಯಕ್ಷರು. ೧೯೬೪ ರಲ್ಲಿ, ಬ್ರೂಸ್ ಫೋರ್ಬ್ಸ್ ತಮ್ಮ ೪೮ ನೇ ವಯಸ್ಸಿನಲ್ಲಿ ಕ್ಯಾನ್ಸ್ರರ್ ನಿಂದ ಮರಣಹೊಂದಿದರು. ಮಾಲ್ಕೊಮ್ ಫೋರ್ಬ್ಸ್ ಅಧ್ಯಕ್ಷ ಹಾಗೂ ಮುಖ್ಯ ಸಂಪಾದಕರಾದರು, ಹಾಗೂ ವ್ಯವಹಾರ ಮತ್ತು ಹಣದ ಹೂಡಿಕೆಗೆ ಬಂದಾಗ ಫೋರ್ಬ್ಸ್ ನ ಹೆಸರು ಮನೆ ಮಾತಾಗುವಂತೆ ಮಾಡಿದರು.
೧೯೯೦ ರಲ್ಲಿ ಮಾಲ್ಕೊಮ್ ಫೋರ್ಬ್ಸ್ ತಮ್ಮ ೭೦ ನೇ ವಯಸ್ಸಿನಲ್ಲಿ ಮರಣಹೊಂದಿದರು. ಫೋರ್ಬ್ಸ್, ಇಂಕ್. ಅವರ ನಾಲ್ಕು ಮಕ್ಕಳು ಮತ್ತು ಮಗಳು ಮೊಯಿರಾ ಪಾಲಿಗೆ ಬಂದಿದೆ.
ಇಂದು, ಸ್ಟೀವ್ ಫೋರ್ಬ್ಸ್ ಅವರು ಫೋರ್ಬ್ಸ್ ನ CEO ಮತ್ತು ಚೇರ್ಮ್ಯಾನ್ ರೂ ಅಲ್ಲದೆ ಫೋರ್ಬ್ಸ್ ಮ್ಯಾಗಜೈನ್  ನ ಮುಖ್ಯ ಸಂಪಾದಕರಾಗಿದ್ದಾರೆ; ಅವರ ಸಹೋದರ ಟಿಮ್ ಫೋರ್ಬ್ಸ್, ಫೋರ್ಬ್ಸ್  ನ ಚೀಫ್ ಆಪರೇಟಿಂಗ್ ಆಫೀಸರ್ ಹಾಗೂ ಅಧ್ಯಕ್ಷರಾಗಿದ್ದಾರೆ; ಕ್ರಿಸ್ಟೋಫರ್ ಫೋರ್ಬ್ಸ್, ಫೋರ್ಬ್ಸ್  ನ ವೈಸ್ ಚೇರ್ಮ್ಯಾನ್ ಆಗಿದ್ದಾರೆ. ರಾಬರ್ಟ್ ಫೋರ್ಬ್ಸ್ ಅವರು ಫೋರ್ಬ್ಸ್ ನ ಉಪ ಅಧ್ಯಕ್ಷರು ಹಾಗೂ ಫೋರ್ಬ್ಸ್ ಲೈಫ್  (ಹಿಂದಿನ ಫೋರ್ಬ್ಸ್ FYI ) ನ ಅಧ್ಯಕ್ಷರು.
ಫೋರ್ಬ್ಸ್.ಕಾಂ
ಫೋರ್ಬ್ಸ್.ಕಾಂ ವಿಶ್ವದ ವ್ಯವಹಾರ ಮುಖಂಡರಿಗೆ ಒಂದು ಹೋಮ್ ಪೇಜ್ ಆಗಿದೆ ಹಾಗೂ ಹಿರಿಯ ವ್ಯವಹಾರ ಕಾರ್ಯನಿರ್ವಾಹಕರಿಗೆ ಅತ್ಯಂತ ಭರವಸೆಯ ಸಂಪನ್ಮೂಲಗಳಲ್ಲಿ ಕೆಲವು, ಅವರಿಗೆ ನಿಜವಾದ ಸಮಯದ ವರದಿ ಮಾಡುವುದು, ರಾಜಿಯಾಗದ ವಿಮರ್ಶೆ, ಸಂಕ್ಷಿಪ್ತವಾದ ವಿಂಗಡಣೆ, ಸಮಂಜಸವಾದ ಉಪಕರಣಗಳು, ಮತ್ತು ತಾವು ಕೆಲಸಮಾಡಿ ಜಯಶಾಲಿಯಾಗುವ ಸಾಮೂಹಿಕ ಒಡೆತನದ, ಹಣ ಹೂಡಿಕೆಯಿಂದ ಲಾಭ, ಹಾಗೂ ವಿಜಯದ ಬಹುಮಾನದ ಜೊತೆ ಸಂತೋಷಪೂರ್ಣವಾಗಿರುವಂತೆ ಮಾಡುತ್ತದೆ. ಇಡೀ ವ್ಯವಹಾರದ ದಿನವೆಲ್ಲಾ ಫೋರ್ಬ್ಸ್.ಕಾಂ ಫೋರ್ಬ್ಸ್ ಪತ್ರಿಕೋದ್ಯಮದ ಮತ್ತು ಜಾಲವು ಅನುವು ಮಾಡಿಕೊಡುವಂತಹ ಪರಸ್ಪರ ಕಾರ್ಯಮಾಡುವಿಕೆ, ಆಳ ಮತ್ತು ಎಲ್ಲಾ ವಿಷಯಗಳ ತಕ್ಷಣದ ವರದಿಯ ಜೊತೆ ತನ್ನ ಆರಿಸಿದ ಪಾಲುದಾರರ ಅತ್ಯಂತ ಶ್ರೇಷ್ಠ ಸಾವಿರಾರು ಲೇಖನಗಳನ್ನು ಬಿಡುಗಡೆ ಮಾಡುತ್ತಾ ಪ್ರಕಟಿಸುತ್ತದೆ. ತಾಣದ ಒಂಬತ್ತು ಸಂಪಾದಕೀಯ ವಾಹಿನಿಗಳು ವ್ಯವಹಾರ, ತಾಂತ್ರಿಕತೆ, ಮಾರುಕಟ್ಟೆಗಳು, ವ್ಯಕ್ತಿಗತ ಹಣಕಾಸು, ಉದ್ಯಮಶೀಲಗಾರರು, ನಾಯಕತ್ವ, ಫೋರ್ಬ್ಸ್ ಲೈಫ್, ವಿಮರ್ಶೆ ಹಾಗೂ ಯಾದಿಗಳನ್ನು ಒಳಗೊಂಡಿರುತ್ತವೆ. ಫೋರ್ಬ್ಸ್ ವಿಡಿಯೊ ನೆಟ್ವರ್ಕ್ ಪ್ರತಿ ವಾರವೂ ಸುಮಾರು ೧೦೦ ಮೂಲ ವಿಡಿಯೊಗಳನ್ನು ನಿರ್ಮಿಸುತ್ತದೆ. ಫೋರ್ಬ್ಸ್.ಕಾಂ ಚಂದಾದಾರಿಕೆಯ ಹಣಹೂಡಿಕೆಯ ವಾರ್ತಾಪತ್ರಗಳನ್ನು ಸಹ ಪ್ರಕಾಶಿಸುತ್ತದೆ. ಫೋರ್ಬ್ಸ್ ನ ವಿಷಯಗಳು ಅನೇಕ ಮೊಬೈಲ್ ನ ವೇದಿಕೆಗಳಲ್ಲೂ ದೊರಕುತ್ತದೆ (ಐ ಫೋನ್, ಬ್ಲಾಕ್ ಬೆರ್ರಿ ಮತ್ತು ಪಾಮ್ ಪ್ರಿ ಒಳಗೊಂಡಂತೆ).
ಫೋರ್ಬ್ಸ್.ಕಾಂ ಫೋರ್ಬ್ಸ್ ಡಿಜಿಟಲ್ ನ ಒಂದು ಭಾಗ, ಫೋರ್ಬ್ಸ್ ಮೀಡಿಯದ ಒಂದು ವಿಭಾಗ. ಫೋರ್ಬ್ಸ್.ಕಾಂ ಮತ್ತು ಅದು ಸಂಯೋಜಿಸಿಕೊಂಡಿರುವ ವಹಿವಾಟುಗಳಲ್ಲಿ ಇವುಗಳೂ ಸೇರಿಕೊಂಡಿವೆ:
ಫೋರ್ಬ್ಸ್ ಅಂತರಾಷ್ಟ್ರೀಯ ಅನುಮತಿಪಡೆದ ಮುದ್ರಣ ಆವೃತ್ತಿಗಳು
ಕೊರಿಯಾದಲ್ಲಿ ಒಂದು ಪ್ರಮುಖ ವರ್ತಮಾನ ಪತ್ರಿಕೆ, ಜೂಂಗ್ ಆಂಗ್ ಲಿಬೊ  ಜೊತೆ ಸಂಯೋಜನೆಗೊಂಡು ೨೦೦೨ ರ ಕೊನೆಯ ಹೊತ್ತಿಗೆ ಫೋರ್ಬ್ಸ್ ಕೋರಿಯಾ  ಪ್ರಾರಂಭಿಸಲ್ಪಟ್ಟಿತು. ಮೊದಲ ಪ್ರಮುಖ ಸಂಚಿಕೆಯು ೨೦೦೩ ರಲ್ಲಿ ಪ್ರಕಟವಾಯಿತು ಹಾಗೂ ಅದರ ಪ್ರಸಾರಣಾ ಸಂಖ್ಯೆಯು ೫೨,೦೦೦ ರದಷ್ಟಿತ್ತು. ಇದು ಸುಮಾರಾಗಿ ಶೇಕಡಾ ೪೦ ಫೋರ್ಬ್ಸ್ ಸಂಚಿಕೆಗಳಿಂದ ಸಂಪಾದಕೀಯ, ಶೇಕಡಾ ೬೦ ಕೋರಿಯಾದ ವ್ಯವಹಾರದ ವಾರ್ತೆಗಳು, ವಿಮರ್ಶೆಗಳು, ಹಾಗೂ ಜೀವನ ಶೈಲಿಯ ವೈಶಿಷ್ಟ್ಯಗಳನ್ನು ಸಹ ಹೊಂದಿದೆ. ಅದರ ಸಂಪಾದಕರು ಕಿಲ್-ಜೂ ಯೂನ್.
ಆಕ್ಸೆಲ್ ಸ್ಪ್ರಿಂಜರ್ ರಷ್ಯಾ ಪ್ರಕಾಶಕರ ಜೊತೆ ಒಪ್ಪಂದದ ಪ್ರಕಾರ ಏಪ್ರಿಲ್ ೨೦೦೪ ರಲ್ಲಿ ಫೋರ್ಬ್ಸ್ ರಷ್ಯಾ  ಆರಂಭಿಸಲ್ಪಟ್ಟಿತು. ೧೦೦,೦೦೦ ದ ಪ್ರಸಾರಣೆಯ ಸಹಿತ, ಅದು ಮಾಸ್ಕೋ, ಸೇಂಟ್ ಪೀಟರ್ಸ್ ಬರ್ಗ್ ನಲ್ಲಿ ಹಾಗೂ ಇತರೆ ಪ್ರಮುಖ ಪ್ರಾಂತೀಯ ನಗರಗಳಲ್ಲಿ ಹಂಚಲ್ಪಟುತ್ತದೆ. ಅದು ಸ್ಥಳೀಯ ರಷ್ಯಾದ ವ್ಯವಹಾರ ವಾರ್ತೆ ಮತ್ತು ವಿಮರ್ಶೆ ಹಾಗೂ ಫೋರ್ಬ್ಸ್ ಯು ಎಸ್ ಆವೃತ್ತಿಯ ಆಧಾರದ ಮೇಲೆ ವಿಷಯಗಳನ್ನು ಒಳಗೊಂಡಿರುವಂತೆ, ಒಂದು ಸ್ವತಂತ್ರ ಸಂಪಾದಕೀಯ ತಂಡದಿಂದ ಪ್ರಕಟಿಸಲ್ಪಡುತ್ತದೆ. ಮ್ಯಾಕ್ಸಿಮ್ ಕಶುಲಿನ್ಸ್ಕಿ ಅದರ ಸಂಪಾದಕರು.
ಚೀನಾದ ಅತ್ಯಂತ ದೊಡ್ಡ ಖಾಸಗಿ ವಿವಿಧ ಕಂಪನಿಗಳ ಸಮೂಹಗಳಲ್ಲಿ ಒಂದಾದ, ಫಾಸುನ್ ಗುಂಪಿನ ಸದಸ್ಯ, ಫಾಸುನ್ ಮೀಡಿಯಾ ಜೊತೆ ಪಾಲುದಾರಿಕೆಯಲ್ಲಿ ಫೋರ್ಬ್ಸ್ ಚೀನಾ  ಪ್ರಕಾಶಿಸಲ್ಪಡುತ್ತದೆ. ಫೋರ್ಬ್ಸ್ ಚೀನಾ  ೧೫೮,೦೦೦ ಪ್ರಸಾರಣೆಯ ಸಹಿತ ಪ್ರತಿ ತಿಂಗಳೂ ಪ್ರಕಟಣೆಗೊಳ್ಳುತ್ತದೆ ಮತ್ತು ಜೋಹ್ವು ಜಿಯಾಂಗೊಂಗ್ ಅದರ ಸಂಪಾದಕರು. ಮೊದಲ ಸಂಚಿಕೆ ಮಾರ್ಚ್ ೨೦೦೩ ರಲ್ಲಿ ಪ್ರಕಾಶಗೊಂಡಿತು.
ಹೀಬ್ರೂ-ಭಾಷೆಯ ಆವೃತ್ತಿಯಾದ ಫೋರ್ಬ್ಸ್ ಇಸ್ರೇಲ್  SBC ಗುಂಪಿನ ಜೊತೆ ಮೇ ೨೦೦೪ ರಲ್ಲಿ ಪ್ರಾರಂಭಿಸಲ್ಪಟ್ಟಿತು. ೨೫,೦೦೦ ರ ಸಂಖ್ಯೆಯ ಪ್ರಸಾರಣೆಯನ್ನು ಹೊಂದಿದ್ದು ಇಸ್ರೇಲ್ ನಲ್ಲಿ ಹಂಚಲ್ಪಡುವ ಪ್ರದೇಶಿಕ ವ್ಯಾಪಾರದ ಸಮಾಜದ ಬಗ್ಗೆ ವಿಶ್ಲೇಷಣಕಾರರು ಮತ್ತು ಸ್ಥಳೀಯ ಆರ್ಥಿಕ ಬರಹಗಾರರಿಂದ ಲೇಖನಗಳನ್ನು ಸಂಚಿಕೆಯ ಸಂಪಾದಕೀಯ ವಿಷಯವು ಒಳಗೊಂಡಿರುತ್ತವೆ. ಅತ್ಯಂತ ಶ್ರೀಮಂತ ಇಸ್ರೇಲಿಗಳ ಶ್ರೇಣಿ ಹಾಗೂ ಇಸ್ರೇಲಿನ ಅತ್ಯಂತ ದೊಡ್ಡ ಸಂಸ್ಥೆಗಳನ್ನು ಒಳಗೊಂಡಂತೆ, ಪ್ರಾಂತೀಯ ಸಮೀಕ್ಷೆಗಳ ಸಹಿತ, ಫೋರ್ಬ್ಸ್ ನ ವಾರ್ಷಿಕ ಯಾದಿಗಳೂ ಸಹ ಪ್ರಕಾಶನದಲ್ಲಿರುತ್ತವೆ. ಬೋಜ್ ಬಿನ್-ನುನ್ ಅದರ ಸಂಪಾದಕರು.
ಎಕ್ಸೆಲ್ ಸ್ಪ್ರಿಂಜರ್ ವೆರ್ಲಾಗ್ ಎಜಿ ಎಂಬ ಜರ್ಮನ್ ಸಂಸ್ಥೆಯ ಒಂದು ಘಟಕ, ಎಕ್ಸೆಲ್ ಸ್ಪ್ರಿಂಜರ್ ಪೋಲಸ್ಕ ಜೊತೆ ಒಂದು ಒಪ್ಪಂದದಂತೆ ಡಿಸೆಂಬರ್ ೨೦೦೪ ರಲ್ಲಿ ಫೋರ್ಬ್ಸ್ ಪೋಲೆಂಡ್  ಆರಂಭವಾಯಿತು. ಫೋರ್ಬ್ಸ್ ಪೋಲೆಂಡ್  ೪೨,೦೦೦ ಸಂಖ್ಯೆಯ ಪ್ರಸಾರವನ್ನು ಹೊಂದಿದೆ. ಅದು ಫೋರ್ಬ್ಸ್ ಯು ಎಸ್ ಆವೃತ್ತಿಯಂತೆ ರೂಪಿಸಲ್ಪಟ್ಟಿದೆ, ಆದರೆ ಪೋಲಿಶ್ ಆರ್ಥಿಕ ವಿಷಯಗಳು ಹಾಗೂ ಕೌಶಲ್ಯಗಳು, ಜೀವನ ಶೈಲಿ ಮತ್ತು ಅಂಕಣಗಳಂತಹ ವಿಶಿಷ್ಟ ವಿಭಾಗಗಳನ್ನು ಕೇಂದ್ರಿಕರಿಸುತ್ತದೆ. ಕಾಝಿಮಿಯರ್ಝ್ ಕೃಪ ಇದರ ಸಂಪಾದಕರು.
ಟರ್ಕಿಯಲ್ಲಿ, ಕಲಿಕ್ ಹೋಲ್ಡಿಂಗ್ ಎ.ಎಸ್., ನ ಒಂದು ವಿಭಾಗ, ಟುರ್ಕುವಾಜ್ ಗೆಜೆಟೆ ಡೆರ್ಗಿ ಬಾಸಿಮ್ ಅನೋನಿಮ್ ಸಿರ್ಕೆಟಿ ಜೊತೆ ಸಹಕಾರದಿಂದ, ಅಕ್ಟೋಬರ್ ೨೦೦೫ ರಲ್ಲಿ ಫೋರ್ಬ್ಸ್ ಟರ್ಕಿ  ಪ್ರಾರಂಭಿಸಲ್ಪಟ್ಟಿತು. ಒಂದು ಸ್ವತಂತ್ರ ಸಂಪಾದಕೀಯ ತಂಡದಿಂದ ತಯಾರಿಸಲ್ಪಟ್ಟು, ಈ ಸಂಚಿಕೆಯು ೧೭,೦೦೦ ಸಂಖ್ಯೆಯ ಪ್ರಸಾರವನ್ನು ಹೊಂದಿದೆ ಮತ್ತು ರಾಷ್ಟ್ರದ ಪ್ರಮುಖ ಪ್ರಾಂತೀಯ ನಗರಗಳಲ್ಲಿ ಹಂಚಲ್ಪಡುತ್ತದೆ. ಬರ್ಕಕ್ ಗುವೆನ್ ಇದರ ಸಂಪಾದಕರು.